PGP - Wikipedia, entziklopedia askea.\nPretty Good Privacy (PGP) informazioa zifratzeko eta deszifratzeko programa informatiko bat da, konfidentzialtasun kriptografikoa eta kautotasuna bermatzen dituena informazio trukean. Askotan, testuak, mezuak, fitxategiak eta disko partizio osoak sinatzeko, zifratzeko eta deszifratzeko erabiltzen da, mezu bidezko komunikazioaren segurtasuna handitzeko asmoz. Phil Zimmermannek sortu zuen 1991. urtean\nPhil Zimmermann (en)\nPGP message (en) , Pretty Good Privacy (PGP) Private/Secret Keyring (en) , PGP clear text signed message (en) , PGP public key block (en) , PGP private key block (en) , PGP ASCII-Armor (en) , PGP Disk image (en) , Pretty Good Privacy (PGP) Public Keyring (en) eta PGP signature (en)\nNetwork Associates, Incorporated (en) , McAfee, LLC (en) eta PGP Corporation (en)\nNortonLifeLock (en) eta Phil Zimmermann (en)\nNorbert Wiener Award for Social and Professional Responsibility (en)\nPrograma hau oso azkarra eta fidagarria da, kriptoanalizatzeko oso zaila egiten duena.\nPGP eta antzeko produktuek OpenPGP estandarra (RFC 4880) daukate oinarrian informazioa zifratu eta deszifratzeko.\n1.3 Sinadura digitalak\n1.4 Konfiantzazko taldea\n1.5.1 Ziurtagirien formatua\n1.6 Segurtasun kalitatea\n2.2 Delitu ikerketa\n2.3 PGP 3 eta PGP Inc.\n2.6 Momentuko egoera\n3 PGP Corporation zifratze aplikazioak\nPGPren zifratze metodoak hash funtzioak, informazio konprimitzea, kriptografia simetrikoa eta, azkenik, kriptografia asimetrikoa erabiltzen ditu seriean konbinatuta. Modu honetan, garraiorako denbora murriztea, diskoan espazioa aurreztea eta, batez ere, segurtasun kriptografikoa handitzea lortzen da.\nZifratzea, nagusiki, bi pausotan egiten da. Behin informazioa konprimitu dugula, PGPk IDEA gako ezkutu bat sortzen du (simetrikoa) eta datuak honekin zifratzen ditu. Gero, PGPk IDEA gako ezkutu hori zifratzen du hartzailearen gako publikoa erabiliz.\nDeszifratzea ere antzekoa da. PGPk IDEA gako ezkutua deszifratzen du hartzailearen gako ezkutua erabiliz. Jarraian, PGPk datuak deszifratzen ditu aurreko pausuan lortutako IDEA gako ezkutu horrekin.\nAlgoritmo simetrikoa izatez azkarragoa da, baina gako banaketaren arazoa daukagu. Hortaz, abiadura hori ez galtzeko eta, aldi berean, gakoen banaketarekin arazorik ez izateko erabiltzen da bi algoritmoen konbinazio hau.\nGoian azaldutako pauso bakoitzak algoritmo bat erabiltzen du. Gako publiko bakoitza erabiltzaile edo posta helbide batena da. Sistema honen lehen bertsioa konfiantzazko taldea (web of trust) bezala ezagutzen zen X.509 sistemarekin konparatuz. Azken honek ziurtagirien baimen hierarkikoa erabiltzen zuen, zeina geroago PGPri gehitu zitzaion. PGPren azken bertsioaren zifratze metodoak bi aukerak barneratzen ditu, gako zerbitzari bat erabiliz\nPGP erabat berritzen eta hobetzen ari denez, PGP bertsio zaharragoak batzuetan ezin dituzte ezaugarri eta algoritmo berriagoak dituzten PGP bertsioek sortutako mezuak deszifratu, nahiz eta gako ezkutua baliozkoa izan. Beraz, garrantzitsua da kideen artean bakoitzak dituen PGP baliabideak kontuan hartzea edo gutxienez, konfigurazioan ados jartzea.\nPGP mezuak konfidentzialtasunez bidaltzeko erabil daiteke. Horretarako, PGPk zifratze simetrikoa eta asimetrikoa konbinatzen ditu. Mezua algoritmo simetrikoa erabiliz zifratzen da; hortaz, gako simetriko bat behar da. Hauetako gako bakoitza behin bakarrik erabiltzen da; saio-gakoa ere deitzen zaio. Gako hau babesteko, hartzailearen gako publikoarekin zifratzen da, hartzaileak bakarrik deszifra dezakeela ziurtatuz. Zifratutako mezua eta gakoa hartzaileari bidaltzen zaizkio azkenik.\nPGPk kautotasuna eta osotasuna bermatzen ditu. Osotasunaren bidez, mezua osatu zenetik norbaitek aldatu duen edo ez jakiten da; eta kautotasunaren bidez, ea igorlea dela esaten duenak bidali duen benetan mezua. Edukia zifratuta dagoenez, mezuan egiten den edozein aldaketak gako egokiarekin deszifratzeko garaian arazoak emango ditu. Igorleak PGP erabiltzen du mezuarentzako sinadura digital bat sortzeko, RSA edo DSA algoritmoetako bat erabiliz. Hau egiteko, PGPk hash bat aplikatzen dio mezuari eta gero sinadura digitala sortzen du, hash hori igorlearen gako ezkutuarekin zifratuta.\nSinadura hau edonork konproba dezake igorlearen gako publikoa erabiliz.\nBai mezuak zifratzerakoan eta bai sinadurak egiaztatzerakoan, beharrezkoa da mezuak bidaltzeko erabilitako gako publikoa benetan hartzailearena izatea. Gako publiko bat edozein lekutatik lortzeak ez du segurtasunik ematen, pertsona ordezkatzea posible baita, nahita edo nahigabe. PGPk, bere lehen bertsiotik, erabiltzaileen gako publikoak zabaldu ditu identifikazio ziurtagirien bitartez. Hau ere zifratuz sortzen da faltsifikazioak edo akatsak berehala detektatzeko.\nHala ere, ziurtagiri bat egitea ez da nahikoa, izan ere, honek faltsukeria detekta dezake, baina soilik ziurtagiria sortu zenetik aurrera, ez lehenago. Beraz, erabiltzaileek moduren batez ziurtatu behar dute ziurtagiriko gako publikoa benetan ziurtagirian azaltzen den nagusiarena dela. PGPren lehen bertsiotik, bere produktuek vetting scheme (aztertzeko eskema) izeneko barne ziurtagiri bat erabili dute arazo horrekin laguntzeko, segurtasunezko modelo bat, konfiantzazko weba deitua. Hirugarren partaide batek gako publiko bat sinatuko du gako horren eta bere erabiltzaile izenaren arteko lotura ziurtatzeko. Konfiantza maila desberdinak izan ditzake sinadurak. Nahiz eta programa askok irakurri eta idazten duten informazio hau, gutxik erabiltzen dute ziurtagirien maila hau gakoen konfiantza maila kalkulatzerakoan.\nKonfiantzazko webaren protokoloa Zimmermannek idatzi zuen 1992an PGP 2.0 bertsioaren eskuliburuan:\nDenbora aurrera doan heinean, konfiantzazko erabiltzaile moduan izendatu nahi dituzuen pertsona askoren gakoak izango dituzue. Bakoitzak aukeratuko ditu zein diren bakoitzaren konfiantzazko erabiltzaileak. Eta bakoitzak gorde eta banatuko ditu beste pertsona batzuen gakoekin zenbait ziurtatzeko erabilitako sinadura, jasotzen dituen edonork gutxienez sinadura bat edo bi konfiantzaz hartuko dituelakoan. Honek, gako publiko guztientzako konfiantzazko web bat sortzeko beharra ekarriko du.\nKonfiantzazko web mekanismoak zenbait abantaila ditu zentralizatutako gako publikoen azpiegitura baten aldean. Erabiltzaileek ziurtagirien baliozkotasuna begiratzea edo, gutxienez, onartzea nahi izan dute. Ez da arazoarentzako irtenbide onik bilatu.\nOpenPGPren azkeneko espezifikazioan, konfiantzazko sinadurak erabil daitezke autoritateen ziurtagiriak sortzeko. Konfiantzazko sinadura batek gakoa benetan esandako erabiltzailearena dela eta erabiltzailea konfiantzazkoa dela bera baino maila bat beherago dauden erabiltzaileen gakoak sinatzeko. 0 mailako sinadura bat konfiantzazko web batekin konpara daiteke, izan ere, gakoaren baliozkotasuna bakarrik ziurtatzen baita. 1 mailako sinadurak autorizatutako sinadura baten antzeko konfiantza ematen du, 0 mailako infinitu sinadura sortzeko gai baita. 2 mailako sinadura batean izan behar dute erabiltzaileek konfiantza gehien ziurtagirien zerrenda bat behar duten garaian; gakoaren erabiltzaileari beste gako batzuen ziurtagiriak autorizatzeko aukera ematen dio.\nPGPren bertsio guztiek eman dute sortutako identifikazio ziurtagiri bat desegiteko aukera. Hau gako ezkutua galtzean edo publiko egitean beharrezkoa da erabiltzaileak komunikazio segurua erabiltzen jarraitu nahi badu.\nGako publiko bat erabiltzaile jakin batena den edo ez identifikatzearen arazoa ez da PGPrena soilik. Gako publikoa edota ezkutua erabiltzen duten zifratze-sistema guztiek daukate arazo hau, nahiz eta beste ikuspuntu batetik izan eta soluziorik ez dagoen. PGPk, gutxienez, azterketa hau egiteko sistema erabili edo ez aukeratzen uzten dio erabiltzaileari, beste PKI eskema gehienek ez bezala, zeinak ziurtagiri guztiak ziurtagirien baimen zentral batean onartuak izatea behartzen duten.\nPGP ziurtagiri batek informazio hau jasotzen du, besteak beste:\nPGPren bertsio zenbakia: ziurtagiriarekin lotuta dagoen gakoa sortu duen PGP bertsioa identifikatzen du.\nZiurtagiriaren jabearen gako publikoa: jabearen gako publikoa eta gakoaren algoritmoa (RSA, DH edo DSA).\nZiurtagiriaren jabearen informazioa: erabiltzailearen identifikazio datuak jasotzen ditu, hala nola, izena, erabiltzaile identifikazioa, argazkia…\nZiurtagiriaren jaulkitzailearen sinadura digitala: adierazitako gakoa bertan idatzitako erabiltzaileari dagokiola ziurtatzen duen entitate edo pertsonaren sinadura.\nZiurtagiriaren balio-data: ziurtagiriaren hasiera eta balio-galtze datak. Ziurtagiriak noiz arte balio duen adierazten du.\nGakoarentzako algoritmo simetriko gustukoena: ziurtagiriaren jabeak informazioan zein algoritmo erabiltzea nahiago duen adierazten du (CAST, IDEA edo DES hirukoitza).\nPGPren ziurtagirietan, batek baino gehiago sina dezake ziurtagiria baliozkoa dela, hots, adierazten den gako publikoa benetan adierazitako jabearena dela. Honek segurtasuna handitzen du. PGP ziurtagiri batzuk, gako publiko bakarra izaten dute hainbat izenentzako, hau da, gako horren jabea identifikatzen duten izen desberdin guztiak biltzen dira, esaterako, helbide elektronikoa, erabiltzaile izena, argazkia…\nPublikoki eskuragarri dagoen informazioaren alde, ez da ezagutzen PGPren zifratzea desegingo duen modu kriptografiko edo konputazionalik. Gehiago dena, 1996an, Bruce Schneier zifratzaileak PGPren bertsio zaharrago bat maila militarrean lor daitekeen zifratze metodorik onenetik hurbilen dagoen metodo bezala deskribatu zuen. PGPren bertsio zaharrek akats teorikoak dituztela bilatu da, beraz, berrienak erabiltzea gomendatzen da. Sarean zeharreko garraioan informazioa babesteaz gain, PGPren zifratzeak denbora luzean disko batean gordetako informazioa ere babes dezake.\nPGPren zifratzearen segurtasuna kriptoanalistek erabilitako algoritmoak askatzeko aukeren araberakoa da. Adibidez, bertsio originalean RSA algoritmoa saio-gakoak zifratzeko erabiltzen zen. RSAren segurtasuna norabide bakarreko osokoen faktorizazio matematikoaren araberakoa da. PGPren bigarren bertsioan IDEA algoritmoa erabiltzen zen gako simetrikoa zifratzeko; posible da etorkizunean kriptoanalisten aurrean arazoren bat daukala ohartzea. Momentuko PGP edo IDEAren segurtasun akatsak, baldin badaude, ez dira publikoak. Azken bertsioek zifratze algoritmo gehigarriak dituztenez, algoritmoaren arabera aldatzen da kriptografiaren indarra. Momentuan erabiltzen diren algoritmoak ez daude publikatuta.\nPGPren bertsio berriagoak egunero ateratzen dira eta ahultasunak zuzentzen dituzte.\nPhil Zimmermannek sortu zuen PGPren lehen bertsioa 1991n. Izena janarien denda baten izenetik otu zitzaion, “Ralph’s Pretty Good Grocery”, Garrison Keillorren fikziozko herri Lake Wobegonen azaldua. Lehen bertsio honek egileak berak diseinatutako algoritmo simetriko bat erabiltzen zuen, BassOmatic izenekoa. Zimmermann luzaroan nuklearren aurkako aktibista bat izan zen eta PGP zifratzea sortu zuen jendeak segurtasunez mezuak eta fitxategiak gorde zitzan. PGPk bere bidea egin zuen internetera eta berehala munduan zehar zabaldu zen.\n1993an Estatu Batuetako Gobernuak Zimmermannen izan zuen helburu lizentziarik gabeko munizioen esportazioen inguruko kasu batean sartuta. Garai hartan, 40 bit baino gehiagoko gakoak munizioak kontsideratzen ziren. PGPk inoiz ez ditu erabili 128 bit baino gutxiagoko gakoak. Urte batzuek ondoren, kasua itxi zen inongo kargurik jarri gabe inoren gainean.\nZimmermannek PGPren kode guztia publikatu zuen liburu batean. Mundu osoan zabaldu zen. PGPren kopia bat sortu nahi zuen edonork liburua erosi, eskaneatu eta GNU Compiler Collection erabiliz aplikazioa sor zezakeen. Horrela, munizioen esportazioa ekidin zuen, liburuak esportatzea onartzen baitzen.\nEstatu batuetako kriptografiaren inguruko esportazio arauak indarrean jarraitzen dute baina asko malgutu ziren 1990. hamarkadan. PGP jada ez da esportatu ezin den zifratzea eta mundu osoan zehar zabal daiteke, zerrendatuta dauden herrialde, talde edo banako jakin batzuetan izan ezik.\nPGP 3 eta PGP Inc.Aldatu\nArazo horien denen artean, Zimmermannen taldeak PGP 3 izeneko bertsioan egin zuen lan, segurtasuna nabarmen hobetzeko, ziurtagirien estruktura berri bat gehituz, aurreko bertsioen akatsak zuzentzeko. Patentatzerako garaian izandako arazoek, proiektua bertan behera uztea eragin zuten.\n1996an ikerketa amaitu zenean, enpresa bat ireki zuten PGPren zifratzearen bertsio berriak sortzeko. Viacrypt izenarekin hasi baziren ere, gero PGP Incorporated izena eman zioten. Taldea PGP 3 sisteman oinarritu zen zifratze bertsio berriak sortzeko.\nPGP Inc. enpresa, hala ere, patentatze arazoen beldur zen. PGPk mundu osoan zehar hartu zuen garrantzia zela eta, askok beraien software propioa idatzi nahi zuten, PGP 5 oinarrian hartuko zuena (PGP 3 zaharra zena). Orduan, Zimmermannek pentsatu zuen beharrezkoa zela PGPren bertsio libre bat. 1997an, PGP Inc. enpresak OpenPGP estandarra proposatu zuen.\nOpenPGP Internet Standards Track zerrendan dago. Bere espezifikazioa RFC 4880an dago. Free Software Foundationek OpenPGPrentzako konpilatzailea sortu du, GNU Privacy Guard. Doan eskuragarri dago kode guztiarekin GNU lizentzia publiko orokorrarekin.\nNetwork Associates acquisitionAldatu\n1997 amaieran, Network Associates, Inc. enpresak PGP Inc. erosi zuen. Esportazioak legalki publikatu zituen lehen enpresa izan zen. Garai honetan, PGP taldeak diskoen zifratzea gehitu zuen. 2000. urteko liberalizazioei esker, ez zen kodea gehiago publikatu behar izan.\n2001ean, Zimmermannek NAI utzi eta Chief Cryptographer enpresarekin egin zuen lan. Veridis eta beste enpresa batzuekin ere egin du lan. Urrian, NAIk bere PGP akzioak salgai zeudela jakinarazi zuen, beraz, PGPren zifratze gehiagorik ez zen sortuko, akzio bat izan ezik. 2002an denak atzera utzi ziren. NAI enpresak orain McAfee izenean saltzen ditu produktuak.\n2002an PGP Corporation izeneko enpresa sortu eta PGPren akzioak erosi zituzten. Zimmermann bertan gomendioak ematen eta ikuskatzen egoten da. 2003an, PGP Universal sortu zuten. 2004an, bere aginduen linea propioa jaurti zuen, PGP zifratze plataformaren aplikazioak dituena. 2005ean, Glück & Kanja Technology AG enpresa alemaniarra erosi zuen. which is now PGP Deutschland AG.\nPGP Corporation zifratze aplikazioakAldatu\nNahiz eta hasieran PGP mezuak eta fitxategiak zifratzeko erabiltzen zen, bere erabilera zabaltzen joan da. Gaur egun, PGP zifratze aplikazioek mezu elektronikoak eta fitxategiak, sinadura digitalak, portatilen disko osoaren zifratzea, fitxategi eta karpeten segurtasuna, IM saioetarako babesa, fitxategien garraioen zifratzea eta zerbitzarien babesa eskaintzen dute. Azken bertsioetan http eskaera/erantzunak ere zifratzen dira.\n↑ Holtsnider, Bill; Jaffe, Brian D.. (2006). IT manager's handbook: getting your new job done. Morgan Kaufmann, 373 or..\n↑ Zimmermann, Philip. (1995). PGP Source Code and Internals. MIT Press ISBN 0-262-24039-4..\nZimmermann, Phil: Why I Wrote PGP, 1991-06.\nAzken aldaketa 26 martxoa 2021(e)an, 15:26(e)tan\nOrriaren azken aldaketa: 26 martxoa 2021, 15:26.


Presentazione house hotel(r)ramada ...\nby Progetto Turismo Srl\nBusiness Plan CAMPIONE DEL GARDA DE...\nMac Os 2.\nSORRERA

Applen lehenengo Mac Os-a Steve Jobsek egin zuen.Lehenengo alea Mac Os 7 izan zen, applelen lehenengo sistema estrategiaz aterata 1990 urtearen inguruan.Baina urte batzuk geroago eta beste ale garatuagoak aterata azkenean Mac Os X-a atera zen 1999.urtean.Mac Os X-ak applelen Mac Os-aren garrena esan nahi du.

\nMac Os 7 Mac Os 7 edo system 7 applelen sistema operativo bat izan zen 1990.urtean aterata ordenagailu pertsonaletan erabiltzeko eta bere karakteristika pertsonaletan quicktime,eta quick draw 3d(paint bezalako programa bat) destakatzen zuen. Appelek sistema garatuagoak atera zuen hobekuntza batzuekin, hauek ziren: Sistema 7.0.1p Performa Sistema 7.1 Sistema 7.1.1 Sistema 7.1.2 Sistema 7.5 4.\nMac Os 8 Itxura aldetik hobetuagoa zen eta opzio askoz ere gehiago zeukan Mac Os 7. Eta honek ere beste sistema txiki batzuk atera zituen, hauek ziren: Mac OS 8.1: MB(Mega Byte) askoz gehiagoreekin atera zen eta disko gogorrean 1 GB(Giga byte) bat itsatziz. Mac OS 8.5: programa batzuk gehitu zituen sherlock-a bezala eta internetean sartzeko aukera zuen. Mac OS 8.6: sherlock-a garatu eta hobetu egin zen, eta USB portua eta FIREWARE-a 3D itxura aldetik hobetuagoa zen.Kolore aldetik ere hobetuagoa zen eta botiak kolorez aldatzeko opzioa zuen. 5.\nMac Os 9 Mac os 8-ren aurrerapena zen itxura aldetik hobetuagoa eta azkarragoa.Apple-en sistema berri onek aktualizazio berrietaz abizatzeko, internet barik abizatzen zuen eta apple talk berria ere sartu zuten(applelen sare protokoloa).Eta bertzio hau ere bere sistema aurreratuak zituen. -Mac Os 9 .0.2 eta Mac Os 9.0.3: modeloa eta itxura apurtxo bat aldatu zuten . - Mac Os 9.0.4: dena aldatu zuen eta Mac Os x-era hurbildu zen. - Mac OS 9.1: menuko lehioa saru zioten. - Mac Os 9.2: 2001 ean atera zuten eta quiksilver-a sartu zioten. 6.\nMac Os X Mac Os X 2001ean atera zuten.Sistema honek gaur egun applelen portatil mac-etan dauden sistemak dira,baina aurreratuagoak dira.Mac Os X ale honek hamargarren alea esan nahi du erromatarrez.Mac Os X-a gaur egungo pc-etan moldatutako sistema zen.Orain arte 7 ale atera dira oso aurreratuak. Mac OS X 10.0”cheetah” Mac OS X 10.1”puma” Mac OS X 10.2”jaguar” Mac OS X 10.3”panther” Mac OS X 10.4”tiger” Mac OS X 10.5”leopard” Mac OS X 10.6”snow leopard” 7.\nMac Os X 10.0 “cheetah” 2001 eko martxoaren 24 ean atera zuten .Mac Os X-aren itxura asko aldatu zuen eta opzio gehiago sartu zioten.Adibidez, procesadorea ez zen blokeatzen eta driverrak deskargatzeko eta informazioa deskargatzeko aukera zuen eta pc moderno baten eskakizunak zituen.. 8.\nMac Os X “puma”10.01 Itxura gutxi aldatu zen baina driver gehiago sartu zioten . Mahaigainaren aldetik oso azkar zihoan eta ez zen blokeatzen. Aktualizazio berriak zituen eta hobetuagoak. Apurtxo bat hobetuago zen eta bertsioa txiki berriak egin zituzten. 10.1.1, 10.1.2, 10.1.3, 10.1.4, y 10.1.5 9.\nMac Os X 10.2 “jaguar” Irudian ez da ondo ikusten baina itxura hobetu eta windows-eko X eta minimizatzeko itxura mac-es aldatu zen.2002 atera zen eta AOL Messengerean ibiltzeko aukera zuen.Sistema honetan ez zuten bertsio berririk atera. 10.\nMac Os X 10.3”panther” 2003an atera zen eta itxura aldatu eta RAM 1GB haunditu zuten.Interneten bilatzeko era aurreratu eta bizkortu zuten.Sistema honetan ere ez zuten bertzio aurreratuagoa atera. 11.\nMac Os X10.4”tiger” Hobekuntza handiagoak egin zuten adibidez windows live messenger-a applera pasatu, deskargatzeko aukera gehiago etab....2005 atera zen eta 200 mejora zuen gutxi gora behera.64 bits zuen.(oso grafiko onak. 12.\nMac Os X10.5”leopard” Grafikoak berriro ere hobetu eta 2007-ko irailaren 27an atera zuten.Honek hobekuntza handiak zuen. Mail 3 Ichat Dashboard Finder Dock 13.\nMac Os X10.6”snow leopard” 2009ko abuztuaren 28an atera a eta leopar-en bertsio modukoa da baina programa eta RAM gehiagorekin. Recommended


Sukaldaritza liburua/Osagaiak/Esnea eta esnekiak — Wikibooks\nSukaldaritza liburua/Osagaiak/Esnea eta esnekiak\n< Sukaldaritza liburua | Osagaiak(Jogurt(e)tik birzuzenduta)\n1 Esne osoaren nutrizio ezaugarria\n2 Esnea dendara iritsi aurreko pausoak. Tratamenduak\n3 Kontserbazio teknika desberdinak aplikatuz lortzen ditugun esneak.\n3.1 Esne pasteurizatua\n3.2 Esne esterilizatua\n3.3 UHT esnea\n3.4 Esne hautsa\n4 Koipe kopuruaren araberako esneen sailkapena\n5 Esnekien erabilera sukaldean eta gozogintzan\n6.2 Esne gain motak\n6.2.1 Esne gainaren Merkatuko aurkezpena\n6.3 Esne gainaren erabilera sukaldean eta gozogintzan\n13 Esne kondentsatua\nEsnea ugaztunen ugatz-guruinen zelulek sortutako jariakin nutritibo bat da.\nJendartean esne ugari kontsumitzen dira: behiarena, ardiarena, ahuntzarena, bufaloarena…\nHala ere, munduan gehien kontsumitzen den esnea behiarena da. Komertzialki esnea irakurtzen dugunean, behi esneari egiten zaio aipamena. Aldiz, ardi edo ahuntz esneaz ariko bagina, ardi esne edo ahuntz esne bezala izendatuko genuke.\nMunduan zehar asko kontsumitzen den elikagaia dugu; hala ere, esnea kaltegarria izan daiteke laktosarekiko (esnearen azukrea) intolerantzia dutenentzat. Intolerantzia hori laktosa desegiteko entzima faltagatik gertatzen da. Gaixotasun hau genetikoa da gehienetan, eta Asian asko gertatzen da; horregatik, lurralde horietan ez duzu esnerik edo esnekirik aurkituko. Munduko gainerako lurraldeak kontuan, intolerantzia lautik batek omen du. Esne eta esnekien kontsumo handiena Europan dago eta pertsona helduen %96k digeri dezakete laktosa; Afrika, India, Erdialdeko Asia eta Europa Ekialdeko lagunen %50 eta %75 artean; eta Amerikako jatorrizko biztanleek eta gorago aipatu ez ditugun asiarrek ezin dute digeritu.\nXX. mendean esnekien kontsumoa ikaragarri hedatu da mundu osoan. Izan ere, animaliak jezteko metodo artifizialak hobetu dira, abereen elikadura ere bai eta garraio eta hozte prozesuetan aurrerakuntza teknologikoak gertatu dira. Horregatik, esnearen gehiegizko ekoizpena gertatu zen mendearen azkenean. Esnea likidoan edo hautsean sal daiteke. Osasun arazoak saiheste aldera prozesu termiko desberdinak pasatu beharko ditu. Prozesu horiek esnearen ezaugarri organoleptikoak aldatzen dituzte.\nEsne osoaren nutrizio ezaugarria[aldatu]\nEsnea oinarrizko elikagai bat dugu, proteina (%3-4artean), mineralak, (sodioa, potasioa, magnesioa, kaltzioa, burdina..), A, B taldeko C eta D bitaminak, karbohidratoak, (%5) koipeak (%1 inguru) aseak gehienak.\nEsnea dendara iritsi aurreko pausoak. Tratamenduak[aldatu]\nEsne pasteurizatua dendan\nBehia jeztea: Baserri eta ukuiluetan behar den osasun neurriekin behia jezten da eta osasun eta tenperatura egokiekin 4ºC-tan ontziratzen da. Esnea garraiatzea: Zisterna berezietan garraiatzen da, 4ºC-tan eta osasun baldintzak kontrolatuz. Esnea hau tratatuko duten zentraletara eramango da. Esnea iragaztea: Esne zentraletan lehenik esnea iragazi egingo da, izan ditzakeen zikin guziak erretiratuz. Esnea homogeneizatzea: Mugimenduaren bitartez koipe partikulak desegin egiten dira, eta horrela esne zuriagoa eta krematsuagoa lortzen da. Esne motaren arabera eta dekantazioz eta iragaziz koipe kopuru bat ken daiteke. Esne gaingabetua edo erdi gaingabetua lortzeko. Esnea kontserbatzeko tratatu:Esnea likidoan edo hautsean sal daiteke. Osasun arazoak saiheste aldera prozesu termiko desberdinak pasatu beharko ditu. Prozesu horiek esnearen ezaugarri organoleptikoak aldatzen dituzte.\nKontserbazio teknika desberdinak aplikatuz lortzen ditugun esneak.[aldatu]\nEsne gordinarekin antzekotasun handiena duena da eta kozinatzeko egokiena. Osoa edo gaingabetua. Prozesu termiko eta mekanikoak aplikatuz osasun arazoak saihesten ditugu. Kontsumitzeko epea gehienez 72 ordukoa izango da.\nOsoa edo gaingabetua aurki daiteke, eta prozesu termiko eta mekanikoak eragiten zaizkio. Pasteurizatuan baina tenperatua termiko handiagoak aplikatzen zaizkio. Hilabete batzuetan kontserba daiteke. Pasteurizatuaren aldean, ezaugarri organoleptikoak kaxkarragoak dira.\nOsoa edo gaingabetua, prozesu mekaniko eta termikoak aplikatzen zaizkio. Esterilizatuari ezartzen zaion baina tenperatura termikoa altuagoa denbora gutxiagoan jasaten du. Ezaugarri organoleptikoak esterilizatuaren antzekoak dira. Esterilizazioa baino iraungitze epe motzagoa izaten du.\nEsne pasteurizatua deshidratatuz esne hautsa lortzen da. Bere ezaugarri nagusia da biltegiratzeko duen erraztasuna eta luzaroan kontserba dezakegu. Biltegian hamar aldiz gutxiago okupatzen du eta beti toki lehor eta ongi estalitako ontzietan gorde behar da. Koipeduna eta koipe gabea izaten da. Eta berregiteko esne koilara bakoitzeko urarenak 10 gehitzen zaizkio. Pastelgintzan eta gosari bufetetan erabiltzen da bereziki.\nKoipe kopuruaren araberako esneen sailkapena[aldatu]\nEsne osoa: %3,5 eta %5 artean izaten du koipe kopurua.\nEsne erdi gaingabetua: Esneari koipe kopuru bat erretiratzen zaio. %1,5 eta 1,8 arteko koipe kopurua duten esneak.\nEsne gaingabetua: Esneari koipe kopuru bat erretiratzen zaio. Koipea %0,5tik behera duten esneak.\nEsnekien erabilera sukaldean eta gozogintzan[aldatu]\nEsnea saldaren ordezko bezala bexamel mota guztiak (saltsa, estalkia, kroketak) egiteko erabiltzen da.\nBestetik, osagai batzuei kolore zuria emateko ere erabiltzen da. Arrainak, txipiroiak, azalorea....\nGozogintzako mota desberdinetako kremak, budinak eta prestaketak burutzeko, krema pastelera, esne frijitua, krema frijitua, arroz esnea, budina, krema katalana....\nGozogintzako ore askotan uraren ordezko bezala ere erabiltzen da, txus orea, esne orea....\nEsnekiak esnea osagai nagusitzat hartuz ekoizten diren osagai mota desberdinei deitzen zaie.\nEsnearen koipeari esaten zaio. Esnea homogeneizatu eta dekantatu ondoren lortzen den koipeari alegia. Saltzen den esne gain komertziala behiarena izaten da. Komertzialki esne gainak duen koipe kopuruaren arabera banatzen dira. Batzuk kozinatzeko besteak harrotzeko…\nEsne gain motak[aldatu]\nEsne gain bikoitza: %50 koipe edo gehiago duena.\nEsne gaina: Koipe kopurua %30 eta %50 tartean duena, normalean %33 izaten da. Kozinatzeko eta harrotzeko erabiltzen da.\nEsne gain arina: Koipe kopurua %29 eta %12 tartean duena.\nOrdezko esne gaina: Esne gaina landare koipeekin nahasturik lortzen da. Zapore eta testura desberdinekoa da. Bere ezaugarria da harrotu ondoren mantentzen duen trinkotasuna.\nEsne gainetik eratorritako esnekiak: Esne gaina industrialki trataturik eratortzen dira gurina eta esne gantzak.\nEsne gainaren Merkatuko aurkezpena[aldatu]\nFreskoa, pasteurizatua, pasteurizatu, izoztua, esterilizatua, UHT.\nEsne gainaren erabilera sukaldean eta gozogintzan[aldatu]\nSukaldean bereziki kremak eta saltsak prestatzeko erabiltzen da; testura krematsua eransten die. Arrautzarekin nahastuta budinak egiteko ere erabiltzen da.\nGozogintzan erabilera handia du, harrotuta bakarrik edo zapore desberdinak, pastelak betetzeko edo estaltzeko, mousseak, bavaroisak prestatzeko.\nEsne gaina irabiatuta lortzen dugun osagaia da. Koipea eta gazura banandu ondoren geratzen den koipea dugu. Zapore bikainekoa eta elikagai ona, gordina. Sukaldean sueztitzeko, gozogintzan oreak prestatzeko eta osagai eta erretiluak margotzeko. ... erabiltzen da. Gurina toki hotz batean eta estalirik gorde beha da, azkar zahartzen baita. Sutan ez ditu tenperatura handiak onartzen eta kozinatzeko erabili aurretik argitu egin behar da, hau da, beroa aplikatu eta dekantazioz gelditzen zaion gazura kendu behar diogu, bestela berotzeko garaian azkar erreko zaigu.\nEsnea kontserbatzeko metodo bezala sortu zela uste da. Esneari gatzagia gehituz, moztu egiten dugu. Gazura kendu ondoren prentsatu, gatz uretan sartu ondoren, eta ontzen uzten da denbora batez. Prozesu horrek baldintzatuko ditu gaztaren zaporeak. Bere horretan bakarik jateko edo sukaldean birrinduta edo zatituta, entsalada, pizza, gratinatu…. Gazta industrialki egiten denean, bere ekoizpenetik beste bi osagai eratortzen dira: Kaseina eta Gazura.\nIkus Gazta atala\nJogurta esnearen hartzidura bakteriarraren ondorioz ekoiztutako esneki bat da. Esneak daukan laktosa azukrearen hartziduraren ondorioz azido laktikoa sortzen da, eta hau esnearen proteinekin nahasten da, jogurtari bere zapore eta egitura berezia emanez. Jogurtak proteina, kaltzio, erriboflabina, B6 bitamina eta B12 bitamina asko dauka.\nJogurta normalean bere horretan edo osagai gozo bat gehituz azkenburuko moduan jaten da. Fruta konfitura edo marmelada desberdinak lagungarri bikainak dira jogurtarekin jateko. Jogurta, entsalada edo barazki ugari ontzeko saltsak prestatzeko, oinarrizko osagai moduan ere erabiltzen da. Meloi zopa eta bestelako zopa hotz batzuk prestatzeko ere erabiltzen da.\nEsnea berotu eta elementu azidoen bitartez hau moztu egiten da. Iragazi ondoren gazura kendu eta geratzen zaigun elementu solidoa dugu. Gehiago edo gutxiago prentsatua egon daiteke eta gatz uretan edukia edo ez. Azkenburuko bezala eztiarekin zerbitzatzea ohikoa da. Entsaladak hornitzeko eta pastak betetzeko ere erabiltzen da.\nArdi esne epelari gatzagia gehitu eta hau trinkotuta lortzen den esnekia.\nBai gaztak edo gurinak egiteko garaian, soberan geratzen den gazurak mantenugai ugari ditu eta gozogintzako industrialerako erabiltzen dira.\nEsneari ur kopuru bat kenduta, eta sakarosa ugari gehituz lortzen den esne gozo eta lodia da. Denbora luzez kontserba daiteke.\nOrrialdearen azken aldaketa: 29 martxoa 2022, 19:06.


Asentzio Eguna domekan - Elgeta - Goiena.eus\nIrati Agirreazaldegi 2004-05-21 11:02\nDomekan, hilaren 23an, Asentzio Eguneko ospakizunak egingo dira Asentzio gaineko putzuaren aldamenean. Gazte asanbladakoek izango dute ekitaldiak gertatzeko ardura, eta aurrez, eguna girotzeko, gaurko rock kontzertua antolatu dute.\nBederatzi urte beteko dira aurten herriko gazteek Asentzio Eguna berreskuratu zutenetik. Bederatzi urteotan hainbat ekitaldi antolatu dituzte egun horren inguruan eta aurtengorako ere gertu daude jadanik herriko gazteak.\nUrte hauetan guztietan ekintza bereziekin girotu dute Asentzio Eguna. Herriko txapeldunak lehian ikusi dira bertan, gazte eta zaharren arteko desafioak egin dituzte eta dantza erakustaldiak zein arrantza txapelketak ere egon dira.\nBizikleta lasterketarekin hasiko da eguna aurten. Beste urte batzuetan Intxortarako igoera, karramarro arrantza Asentzioko putzuan... antolatu izan dituzte, eta txirrindulariak ere inoiz ikusi dira Asentzion.\nLasterketa amaitutakoan, eguerdian, meza izango da Asentzioko baselizan urtero egin ohi den moduan.\nMeza ostean, herriko dantzariek erakustaldia eskainiko dute bertaratutako herritar guztien aurrean.\nAsentzion goizean zehar txosna ipiniko dute gazte asanbladakoek eta bertan pintxoak eta edariak izango dira nahi dutenendako. Bestalde, Gure Borda Elkartekoek ere salda eta txorizoa banatuko diete goizean Asentziora gerturatzen direnei.\nDantzak ikusi ondoren herri kirolen txanda etorriko da. Herriko hainbat koadrilak hartuko dute parte herri kirolen txapelketa. Koadriletako neska-mutilak artoa jasotzen, soka-tiran eta zaku karreretan jardun beharko dute nor baino nor. Orain dela zenbait urte egin ziren antzerako probak Asentzio Egunean eta lehiaketa modu umoretsuan eginez, eguna girotzeko asmoz antolatu dute aurten ere txapelketa.\nHerri kiroletan jardundakoek indarrak berreskuratzeko eta gainontzekoak sabela betetzeko bazkaria izango da gero. Entsalada mistoa, solomoa piperrekin, postrea eta kafea izango dituzte mahai gainean bazkarirako. Bazkal ostean, Asentziotik herrira jaitsi eta jai giroak bertan jarraituko du. Izan ere, triki-poteoa egingo dute herrian Bergarako trikitilariekin.\nEguna girotzeko kontzertuak\nBaina Asentzio Eguneko ospakizunak aurrez hasiko dituzte elgetarrek. Gazte asanbladakoek antolatuta gaur, barikua, kontzertua izango da 22:30ean hasita gaztetxean. Bertara joan nahi dutenek hiru euroko sarrera ordaindu beharko dute. Aterkings talde markinarrak eta Black sheeps bergararrek jardungo dute. Aterkings talde rockeroa beste talde batzuetan ibilitako musikariek osatutakoa da. Black Sheeps taldekoek ere rock doinuak eskainiko dituzte. Elgetarrek ezagutzen dituzte bi taldeok aurrez ere inoiz izan baitira gaztetxean.\nGazte asanblada arduratu da Asentzio Eguneko antolaketa lanetaz, baina Udalak diru-laguntza eman die ekintza hauek gertatzeko. Guztira, 240 euro jasoko dituzte gazte asanbladakoek Udaletik. Diruz laguntzeaz gain, musika tresnak eta beste hainbat gauza ere lagako dituzte Udaletik Asentzio Eguneko ekintzak egoki irteteko.\nMaiatzak 21, barikua\n22:30: Kontzertua: Black Sheeps (Bergara) eta Aterkings (Markina). Gaztetxean.\nMaiatzak 23, domekia\n11:00: Bizikleta lasterketa\nGero: Koadrilen arteko herri kirol txapelketa: Arto jasotzea, soka-tira eta zaku karrera.\nBazkal ostean: Triki-poteoa herrian.


Sagardotegiko kaxuelak - Ahotsak.eus\nSagardotegiko kaxuelak
Kazuelak egiten zituzten, sagardotegian saltzeko. Bakailaoa, txuletak... Txuleta ogian, 1,25 pezeta. Sagardoa txarroan. Kuadrilla batekoek bi pezetakoa uzten zuten beti, afarirako; Hernanin dantzan ibili ondoren bueltatzen ziren.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-048-030 kodeko bideoa nahi duzula aipatzea: ahotsak@ahotsak.eus\nKazuelak egiten zituzten, sagardotegian saltzeko. Bakailaoa, txuletak... Txuleta ogian, 1,25 pezeta. Sagardoa txarroan. Kuadrilla batekoek bi pezetakoa uzten zuten beti, afarirako; Hernanin dantzan ibili ondoren bueltatzen ziren.\nGaia(k): Ohiturak eta bizimodua » Elikadura » Jatekoa eta edatekoa , Ohiturak eta bizimodua » Kontakizunak eta sinesmenak » Anekdotak, kontakizunak , Familia eta harremanak » Lagunartea eta familia » Etxeko zereginak , Aisia » Taberna giroa » Tabernak eta jatetxeak\nAntxoa sororako, simaur moduan\nGorputza garbitzen; etxea garbitzen\nApaizak etxera bazkaltzera\nOrdiziako azokan saldu ondoren ardoa erosten zuten\nOndra-bazkarira nor joaten zen\nDoktrina, eskola eta lanera\nGosaritan baratxuri zopa eta kafesnea


Otegiren gaitasun gabetzea salatzeko sinadura bilketa jarri dute abian . diariovasco.com\nOtegiren gaitasun gabetzea salatzeko sinadura bilketa jarri dute abian\n57 oiartzuarrek egin dute agerraldia.\n8 septiembre 201608:45\nOiartzungo kultur, kirol, komunikazio eta irakaskuntza arloan dabiltzan 57 oiartzuarrek agerraldia egin dute Arnaldo Otegiren gaitasun gabetzea salatzeko. Haien ustez, «demokraziaren kalitateari eragiten dion arazo larri baten aurrean gaude. Herri honetan agertoki berriak irekitzearren -beste askoren artean- ekarpen funtsezkoa egin duen Arnaldo Otegik hautestontzien bidez etorkizuneko kargu bat har dezan ekiditeko saioa, beste behin ere, demokraziaren oinarrizko baloreei eginiko erasoa da». Hortaz, aukera duten herritarrei honako gonbidapena egin diete: «Eraso larri honen aurka bat egin dezatela» eta «martxan jarritako sinadura bilketarekin» jarraitu». Hauxe da aipaturiko helbidea: http://basquecivilrights.eus/\nOiartzungo EH Bilduk antolatuta, hainbat ekimen izango dira gaur. 18:00etatik 21:00etara photocalla egongo da Doneztebe plazan. Tartean, 20:00etan, kanpaina hasierako ekitaldi arekin zuzeneko konexioa egingo da.


Lankide eztabaida:Urbeltz - Wikiztegia\nOngi etorri, Urbeltz, Wikiztegira, euskarazko hiztegi askera!\nHau zure eztabaida orrialdea da, beste wikilarien mezuak jasotzeko balioko dizuna. Gainera, lankide orrialdea ere baduzu, zure datuak, interesak, hitz egiten dituzun hizkuntzak... jartzeko (zure lankide orrialdea eraikitzeko informazioa lortzeko, ikus orrialde hau).\nLehendabizi, Wikipedian nola lagundu dezakezun argitzen dizun orrialdea irakur ezazu. Beranduago, lotura hauek erabilgarriak izan daitezke:\nWikiztegian sakontzeko (behin tutoriala irakurrita)\nWikiztegiaren Txokoa duzu zure iradokizun edo komentarioak ezartzeko. Horrez gain, badugu posta-zerrenda bat euskarazko Wikiztegian, izena eman dezakezu bertan.\nWikilari baten galderari erantzuteko, bere eztabaidan egin beharko duzu. Bestela, ez zaio "mezu berri bat" duenaren oharra azalduko eta agian ez da konturatuko erantzun egin diozula. Orrialdearen goialdeko botoietan "+" ikurra aurkituko duzu. Bertan klik eginez, mezu berri bat sortzeko aukera izango duzu. Mesedez, ez zaitez ahaztu mezuan zure erabiltzaile sinadura edo zigilua ezartzeaz; bestela, ezingo zara identifikatu.\n--Ikatz erantzun hemen 18:18, 21 Abuztua 2010 (UTC)\nOrrialdearen azken aldaketa: 21 abuztua 2010, 18:18.\nWiktionary guneari buruz


Globalizazioak eta Erdi Aro berria - 111 Akademia\nTwitterFacebook\tAzala / Liburuak / Joseba Gabilondo / Globalizazioak eta Erdi Aro berria\nGlobalizazioak eta Erdi Aro berria\t2016/09/20 - 12:00 Izenburua: Globalizazioak eta Erdi Aro berria\nNeoliberalismoaren aurkako borrokan ezkerrak azken urteotan izan dituen porrotak abiapuntu bezala hartuz, liburu honek beste bide, alternatiba eta pentsakera desberdinak esploratzen ditu, zentzurik zabalenean, impasse ezkertiar horretatik ateratzeko. Hiru hipotesi elkar lotzen ditu horretarako saio honek. Lehenik, ez dagoela globalizazio bakar bat, baizik eta globalizazioak daudela, lekuan lekuko globalizazio anitzak, eta bertatik globalizazioa esplikatzeko zailtasunak. Bigarrenik, globalizazioak historikoki esplikatzeko biderik egokiena Erdi Arora jotzea dela, bertan bi momentu bereziz: lehena, inperio erromatarraren erortzeak sortu zuen momentu barbaro eta anitza, eta, bigarrena, geroago feudalismo aristokratiko eta elitistari leku egin ziona: egun, bi Erdi Aro horien atean geundeke eta geroaldi gertuan erabakiko da bietatik zeinek indar hartuko duen. Hirugarrenik eta azkenik, geroa ezin dugula era bateratu batean pentsatu, Hegelengandik Fukuyamarengana egin den bezala, ez baitago unibertsaltasunik geroan; ondorioz, Iraultzaren kontzeptua (Marx) edota politika bakarraren ideia (Nazio Batuak, Gobernu globala…) abandonatu behar ditugu, eta aristokrazia feudalaren eta heterogeneotasun barbaroaren arteko talkan sortuko den historia eta politika futuroa garatu eta pentsatu behar ditugu, bateratze edo unibertsalizazio proiektu oro abandonatuz. Liburuak horretarako, sexua, desira, filosofia, sukaldaritza, EBeko krisia, populismoa, blockbuster filmak, Lenin, ekologiaren ezintasuna, eliteen ideologiaren arrakasta, salbuespen estatua, errealitate showak, konfuzionismo kapitalista, kontsumoaren dinamika eta ezkontza homosexualak aztertzen ditu, besteren artean, beti ere oin bat Euskal Herrian.\tTweet Iritzia eman Iruzkina *


Arnasguneen garrantzia nabarmentzeko eta hizkuntza ohituren inguruan hausnartzeko kanpaina aurkeztu dute - KULTUR SHAREA\nKanpainak bi helburu ditu: arnasguneek euskararen biziberritzean duten garrantzia gogoraraztea eta herritarren hizkuntza ohituren inguruko hausnarketa bultzatzea.\nUdalerri Euskaldunen Mankomuniatateak (UEMA), Nafarroako Gobernuak eta Eusko Jaurlaritzak Arnasa gara kanpainaren baitan sortutako zortzi bideo aurkeztu dituzte gaur, horien inguruko kanpainarekin batera, Etxarri Aranazko udaletxean egindako agerraldian. Kanpainak bi helburu ditu: arnasguneek euskararen biziberritzean duten garrantzia gogoraraztea eta herritarren hizkuntza ohituren inguruko hausnarketa bultzatzea.\nZumalakarregi Museoak ‘XIX. mendeko emakume esploratzaileak’ programa aurkeztu du\n[BIDEOA] Kalakanek kantu tradizionalak soinu elektronikoekin uztartu ditu ‘Artizar’ disko berrian


Berriozarko Musika Eskolako udaberriko-kontzertualdia - Ayuntamiento de Berriozar / Berriozarko Udala HOME\nUrtero bezela, urtaroa pozez hartu dugunez, Musika-Eskolako ikasleek, gustu handiz, udaberriko kontzertualdia eskainiko digute, Eskolan eskaintzen diren instrumentu guztiak entzuteko. kontzertuak entzunaretoan izanen dira, Eskolan bertan, martxoaren 25etik apirilaren 5a bitarte.\nMusika-Eskolak berriozartar guztiak animatu nahi ditu hurbil daitezen, bertan egiten den lana ezagutu dezaten eta, jakina, musikaz goza daitezen. Gonbidapenak ekitaldi bakoitzaren egun berean jaso ahalko dira, saioa hasi baino ordu bat lehenagotik, Musika Eskolako idazkaritza bulegoan.\nOrduak, egunak eta instrumentuak ikusi.


Hasiera > Filmak > Eta gazteok zer?\nIkerketa honen bidez Euskal Herrian bizi den gazteria jarri nahi du ikusmiran. Gazteria, gizarte honetan independentziaz bizitzea ukatzen zaion subjektu gisa ulertzen du: adinak determinatutako pertsona bat izatetik harago. Ikerketa hau beraz ez da ohiko ikerketa ereduan oinarritzen, zeinetan sistemak objektu soila bilakatzen gaituen.\nEsku artean duguna, gazteok gazteontzat egindakoa da, Euskal Herriko zazpi lurraldeak aintzat hartu eta haiek, gazte gisa, errealitatea ikusteko eratik burututako lana. Gazte gisa, ondorengo beharrizanak eraman zituen diziplina ezberdinetako gazte ikerlariak Julio Araluze Beka deialdira aurkeztera: ikuspegi estruktural batetatik gazteriaren baitan ematen ari diren aldaketak ikertzea. Ikuspegi global batetik, gizartearen antolaketa ereduaren baitan ematen ari diren aldaketen aitzinean, gazteriarengan gertatzen ari den bilakaerak ikertu nahi izan dituzte. Bestetik, kasu zehatz honetara mugatuta, gazteei bere identitatearen ulerkeran eta garapenean zelan eragin dien.\nZuzendaria: Julio Araluze


Deskubritu Euskadiko landa paisaia\nEuskal Herriko landa-girorik landakoena\nSendero de Aiaradea\nBaserri de Urkiola\nZona Rural de Zeberio (Gorbeia)\nBASERRIAK, ERROTAK, BURDINOLAK ETA GEHIAGO\nBerehala ohartuko zara Euskal Herriko landa-ingurunean baserriak direla nagusi, eta asko eta asko bailara berdeetan daudela, errota eta burdinoletatik hurbil.\nBaserrien berezitasuna da eraikin bakar batean bilduta dituztela dolarea, etxebizitza, ukuilua, bihitegia eta lastategia. Erreparatuz gero, baserri askoren ate nagusian Eguzkilorea ikusiko duzu, madarikazioak atetik sartzea saihesten duen lorea, hain zuzen.\nGure landa-inguruneko ohiko beste eraikinetako batzuk errotak eta burdinolak dira. Gaur egun, asko daude oraindik, batzuk jardunean, gainera, El Pobaleko burdinola, kasu.\nEuskal Herriko landa-inguruneko paisaia ikusteko leku aproposa da Zeberio, Gorbeian. Malda leun eta muino berdez inguratuta, erraza da errotadun baserriren bat aurkitzea, ur gardeneko erreka baten ondoan.\nMendi-ibiliak egitea gustuko baduzu, botak janztea eta Basquemountainseko toki eder hau zeharkatzea gomendatzen dizugu. PR-11 ibilbideari jarraituta, baselizak, errotak eta baserriak ikusiko dituzu. Azken batean, beso-zabalik hartuko zaituen landa-ingurunea.\nZeberioz gain, bada landa-xarmagatik liluratuko zaituen beste ingururik ezagutzeko. Ez kezkatu Basquemountainseko beste lekuren batean bazaude, beste ibilbide batzuk ere badira-eta Aiaraldean, Urkiolan edota Enkarterrin.\nLanda ibilbidea Aiaraldeatik\nLanda ibilbidea Urkiolatik\nItxaso, 29 Sopela\nAinhoa, 32 Mundaka\nAitor, 33 Barakaldo\n"ZEBERION BARRENA IBILTZEA MUNDU BAKETSU BATEAN SARTZEA DA"\nPasieraren ondoren, fundamentuzko txikiteoa eta pintxo batzuk, indarrak berreskuratzeko.\n"Ikusten genuen baserri bakoitza aurrekoa baino are ederragoa zen, eta azkenerako ez genekien zein aukeratu... Itzuli egin beharko dugu!"


Nafarroako Lehendakariak CLH hidrokarburoen enpresako ordezkari gorena hartu du\nNafarroako Lehendakariak CLH hidrokarburoen enpresako ordezkari gorena hartu du ostirala, 2014.eko urtarrilak 17\nLópez de Silanes-ek Barcinari helarazi dio konpainiak 5,5 milioi euro inbertitu duela Foru Komunitatean azken zazpi urteotan\nBarcina Lehendakaria CLH enpresako ordezkari goren José Luis López de Silanes-ekin. ( irudia handitu )\nNafarroako Lehendakari Yolanda Barcinak Compañía Logística de Hidrocarburos (CLH) enpresako ordezkari goren José Luis López de Silanes hartu du ostiral honetan, Foru Gobernuaren egoitzan. CLH Espainiako merkatuan enpresa-liderra da petrolio-produktuak garraiatzen eta biltegiratzen.\nBilkuran zehar, enpresariak Lehendakariari helarazi dio konpainiak 5,5 milioi euro inbertitu duela Foru Komunitatean azken zazpi urteotan beste operazio-hobekuntza batzuen artean, bost biltegiratze-depositu berri eraikitzeko. 40.700 metro kubikoko ahalmena dute haiek, eta datorren hamarkadako erregai-horniduraren beharrei erantzutea dute xede.\nInbertsio honen ondoren, konpainiak 120.000 metro kubiko biltegiratzeko ahalmena du Nafarroan eta 172 kilometro inguruko oliobide-sare bat, Espainiako gainerako lekuekin lotuta dagoena San Adrian aldetik. Gainera, Noaingo aireportuan presentzia du, aireontziak hornitzeko instalazio batekin, bere filial CLH Aviación-en bitartez.\nJosé Luis López de Silanes bilkuran izan da, CLH Taldeko Komunikazio eta Erakundeekiko Harremanetarako zuzendari Pedro Martínez eta Nafarroako enpresako arduradun Rafael Granderekin batera.


Ostegunez zen. Jaikitzen zen eta isil-isilik jazten zen Charles ez esnatzearren, garaizegi prestatzen zela-eta kargu hartuko baitziokeen hark. Gero ibilian ibiltzen zen gelaren mutur betetik bestera; leihoen aurrean jartzen zen eta Plazara begiratzen zuen. Egunsentiak azokako pilareen artean zirkulatzen zuen, eta botikarioaren etxeak, leihatilak itxirik zituela, goizargitako kolore zuhailetan uzten zituen sumatzen bere letreroko maiuskulak.\nHormako erlojuak zazpiak eta laurden markatzen zituenean, Lion d'or-era joaten zen, eta Artemise erortzen zitzaion, aharrausika, bertako atea irekitzera. Honek lurmendatzen zituen Madamentzat errautsetan hondoraturiko ikatzak. Bakarrik geratzen zen Emma sukaldean. Aldian behin irten egiten zen. Hivert han aritzen zen presatu gabe uztartzen eta, gainera, Lefrançois atsoari entzuten, zeinak, algodoizko boneta batez jantzitako bere burua leihatila batetik aterata, mandatuak enkargatzen baitzizkion eta beste edozein gizaseme nahasarazteko moduko esplikazioak ematen zizkion. Emmak bere botinen zoruak istikatzen zituen atariko harlauzen kontra.\nNoizbait ere, bere arrantxoa jan, bere kapusaia leporatu, bere pipa piztu eta bere zaharoa atzeman ondoren, astiro jartzen zen bere eserlekuan.\nHirondelle trosta txikian abiatzen zen, eta, legoa baten hiru laurdenetan zehar tokian-tokian gelditzen zen bidaiariak jasotzera, hauek zelatan egoten baitziren zutik, bidearen ertzean, larrainerako erromaratearen aurrean. Bezperatik abisua emana zutenek berantetsi arazten zuten. Zenbaitzuk egon ere ohean egoten ziren artean beren etxeetan; Hivertek dei, garrasi, sakre egiten zuen, gero bere eserlekutik jaisten zen eta ateen kontra kolpe handiak jotzera joaten zen. Leihatila arrailduetatik haizea sartzen zen.\nBitarte horretan lau aulkiak betetzen ziren, kotxea bazihoan aurrera, sagarrondo zerrendak jarraian igarotzen ziren; eta bidea, ur horiz betetako bere bi erreten luzeen artean, beti ere mehartzen zihoan ostertzerantz.\nEmmak mutur batetik bestera ezagutzen zuen; bazekien belartzari baten ondoren zutoin bat zegoela, gero zumar bat, borda bat edo kaminero-txabola bat; batzuetan, bere burua ustekabean harrapatzeko, begiak itxi ere egiten zituen. Baina geratzen zen distantziaren sentimendu zehatza inoiz ez zuen galtzen.\nAzkenik, arriluzko etxeak hurbiltzen ziren, lurrak soinua ateratzen zuen gurpilen pean, Hirondelle jardin artean leratzen zen, non hautematen baitziren, baranga batetik barrena, estatuak, mahatsondo bat, hagin muxarratuak eta zabu bat. Gero, begikaldi bakar batez, hiria agertzen zen.\nAnfiteatro modura jaitsiz eta lainoartean murgildurik, zubiez bestaldera zabaltzen zen, nahaskiro. Gero landalur hutsa igotzen zen berriro mugimendu monotono batean, harik eta urrunean ortze hitsaren ezbaiko oina ukitu arte. Horrela goitik ikusirik, paisaiak oso-osoan geldi-itxura zeukan pintura batek bezala; untzi ainguratuak xoko batean pilatzen ziren; ibaiak biribildu egiten zuen bere bihurgunea muino berdeen oinean, eta irlek, eite luzangakoak, geldituriko arrain beltz handiak ziruditen ur gainean. Fabriketako tximiniek egundoko motots nabarrak jaurtikitzen zituzten, muturretik hegaztatzen zirela. Fundizioen burrunba entzuten zen, gandu artean altxatzen ziren elizetako kariloi zoliekin batera. Bulebarretako zuhaitzek, hostorik gabe, sasitza moreak egiten zituzten etxeen artean, eta teilatuek, euriz distiratsu, desberdinki ispilatzen zuten, auzaldeen alturaren arabera. Aldian behin haize-kolpe batek eramaten zituen lainoak Sainte-Catherineko aldapa aldera, labar baten kontra isilean hausten ziren aireko uhinak bezala.\nGauza zorabiagarriren bat jalgitzen zen berarentzako existentzia pilakatu haietatik, eta bere bihotza oparo puzten zen, han pilpiratzen zuten ehun eta hogei mila arimek guztiek batera igorri balute bezala berak haiei suposatzen zizkien grinen hatsa. Bere maitasuna handiagotu egiten zen espazioaren aurrean, eta arrabotsez betetzen zen igotzen ziren burrundara gandutsuekin. Berak kanpora jalgitzen zuen, plazetara, pasealekuetara, kaleetara, eta hiri zahar normandiarra egundoko hiriburu baten gisa hedatzen zen bere begien aurrean, bera sartzen ari zen Babilonia baten gisa. Leihatilatik kanpora makurtzen zen bi eskuez, haizekirria arnastuz; hiru zaldiak asapalan zihoazen. Harriek kirrinka zegiten lokatzetan, dilijentziak zabu egiten zuen, eta Hivertek, urrunetik, deiadar egiten zien orgatxarrei bidean, eta aldiz gaua Bois-Guillaumen iragana zuten burgesek lasai jaisten zuten aldapa beren familia-kotxe txikian.\nErromaratean gelditzen ziren; Emmak bere eskalaproinak askatzen zituen, beste eskularru batzuk jazten zituen, bere txala txukun ipintzen zuen, eta, hogei pauso aurrerago, Hirondelle-tik irteten zen.\nHiria orduan esnatzen zen. Enplegatuak, boneta greziarra buruan, dendetako erakusleihoak iguzten ari ziren, eta emakume batzuk, gerrian otarteak zituztela, oihu ozenak botatzen zituzten tarteka, kale ertzetan. Emma lurrera begira joaten zen oinez, hormak ferekatuz, eta jaitsitako bere belo beltzaren pean plazerez irribarreka.\nIkusiko ote zuten beldur, gehienetan ez zuen hartzen biderik laburrena. Kalexka ilunetan barrena murgiltzen zen, eta erabat izerditan iristen zen rue Nationaleko behe aldera, han dagoen iturritik hurbil. Hauxe da antzokiaten, kafetinen eta emagurien auzaldea. Sarritan zalgurdiren bat pasatzen zen bere albotik, dardara zegiten apainduriaz adelaturik. Amantalez jantzitako mutil batzuek hondarra zabaltzen zuten harlauzen gainean, zuhaixka berderen artean. Asantzi-likore, zigarro eta ostra usaina hartzen zen.\nEmmak kale baterantz okertzen zuen; kapelatik kanpora irteten zitzaion adats kizkurrarengatik ezagutzen zuen hura.\nLeonek, espaloian, aurrera jarraitzen zuen; berak hoteleraino segitzen zion; hura igotzen zen, atea irekitzen zuen, sartzen zen... Zer nolako laztana!\nGero hitzak, musuen ondoren, oldartu egiten ziren. Gero asteko atsekabeak kontatzen zizkioten elkarri, presentimenduak, gurunengatiko kezkak; baina orain dena ahazten zen, eta aurrez aurre begiratzen zioten elkarri, irri boluptuosez eta mintzakera samurrez.\nOhea kaobazko ohe handi bat zen txalupa forman. Sabaitik jaisten ziren zeta gorrizko errezelak beheregi taiutzen ziren oheburu mako-hedatuaren aldetik; — eta ez zen munduan ezer bere buru beltzarana eta bere larrazal zuria bezain ederrik purpura kolore haren gainean nabarmendurik, noiz eta, lotsaizunezko keinu batez, bere bi beso biluziak hersten zituenean, aurpegia eskuen artean ezkutatuz.\nGela epelak, bere tapiz diskret, bere apainduria eroska eta bere argi ekuruarekin, oso aproposa zirudien irritsaren mamitasunetarako. Gezi eran burututako kamadarrek, kobrezko errezeleuskarriek eta suburnietako bola handiek bat-batean distiratzen zuten, eguzkia sartzen bazen. Tximiniaren gainean, argimutilen artean bi itsaskurkuilu arroxa handi zeuden, belarrira doitzean itsasoaren hotsa entzuten den horietakoak.\nBai atsegin zutela alaitasunez betetako gelatxo eder hura, bere arrandi higatuxamarra gorabehera! Altzariak beren lekuan aurkitzen zituzten beti, eta batzuetan aurreko ostegunean ahaztuak zituen ileorratzak ere; erloju handiaren zolaren pean. Sutondoan bazkaltzen zuten, palisandrozko inkrustaziodun mahaitxo txiki batean. Emmak zatikatzen zuen, eta puskak bere platerean ipintzen zizkion molde orotako balakuak jalgiz; eta barre ozen eta gordin batez egiten zuen irri Champagneko ardoaren aparrak gainez egiten zuenean baso arinetik bere behatzetako eraztunen gainera. Hain zeharo galdurik zeuden elkarren gozamenean non, han, beren etxe partikularrean zirela uste baitzuten, eta bertan bizi behar zutela hil arte, bi ezkonberri eternalen gisa. Gure gela esaten zuten, gure tapiza, gure besaulkiak, eta Emmak nire oskierrestak ere esaten zuen, Leonen opari bat izaki, Emmak izan zuen apeta bat. Saten arroxazko oskierresta batzuk ziren, zisnez mendelduak. Emma haren belaunetan esertzen zenean, bere zangoa, horrela laburregia, airean dilindatzen zen; eta oinetako panpox hura, ez baitzuen orpotoparik, behatzetatik bakarrik atxikitzen zitzaion bere oin biluziari.\nLehen aldiz ari zen dastatzen Leon dotorezia femeninoen ezinesaneko findadeak. Aurkitu gabea zuen inoiz hizkeraren grazia hura, janzkeran halako zuhurtzia, uso lokartuaren jarrera haiek. Haren arimako garra eta haren gonako farfailak miresten zituen. Bestalde, ez al zen ba, graduko emakume bat, eta emakume ezkondua! benetako amorantea alegia!\nHaren umore aldartetsua medio, noiz mistikoa noiz alaia, nahiz kalakaria, isila, sumina, soraioa, beregan mila irrits gogora ematen zihoakion, senak edo reminiszentziak oroitarazten. Bera zen nobela guztietako maitaria, drama guztietako heroisa, olerki liburu guztietako lainarteko dama. Haren sorbaldetan hautematen zuen odaliska bainuan-eko anbar-kolorea; gaztelu-andere feudalen gerruntze luzea zeukan; bazuen halaber Bartzelonako emazte beluriaren antza, baina ororen gainetik Aingerua zen!\nMaiz, hari begiratzean, iruditzen zitzaion bere arimak harengana ihes egiten zuela, haren buruaren baranoan uhin bat bezala hedatzen zela, eta lerratuki jaisten zela haren bularteko zuritasunera.\nLurrean jartzen zen, Emmaren aurrean; eta, bi ukondoak belaunen gainean, so egiten zion irribarre batez, eta bekokia teink.\nEmma harenganantz makurtzen zen eta xuxurlatzen zion horditasunez hatsanturik bezala:\n— Oh! ez zaitez mugi! ez zaitez mintzo! begiraidazu! Zure begietatik zerbait hain eztia jalgitzen da, hainbat on egiten dit! Haurra deitzen zion:\n— Haurtxo, maite al nauzu?\nEta ez zuen entzuten Rodolpheren erantzunik, ahora igotzen zitzaizkion haren ezpainen lehiakarrean.\nBazegoen erlojuaren gainean brontzezko Cupidon txiki bat, lili-xorta baten pean besoak biribilduz imintzioka. Askotan barre egin zioten; baina, elkarrengandik banandu behar zirenean, dena seriosa iruditzen zitzaien.\nElkarren aurrez aurre geldi, errepikatzen zuten:\n— Ostegunera arte!... Ostegunera arte!\nSupituan Emmak burua hartzen zion bi eskuen artean, musu ematen zion fite bekokian oihukatuz: «Agur!» eta eskilaretara oldartzen zen.\nRue de la Comediera joaten zen, ileapaintzaile batenera, bere mototsak txukunaraztera. Gaua sartzen zen; gasa pizten zuten dendan.\nAntzokiko txilina entzuten zuen, komedianteei jokaldirako deika, eta han ikusten zituen, aurrez aurre, aurpegi zuridun gizonak eta soineko higatudun emakumeak pasatzen, aldalekuetarako atetik barrena.\nBero egiten zuen, ileorde eta ukendu artean berogailua burrundaka ari zen areto txiki apalegi hartan. Ilematxarden usainak, burua zerabilkioten esku koipetsu haiekin batera, ez zuen denbora luzea behar izaten Emma logaletzen, eta loak hartzen zuen pixka bat bere orraztailuaren pean. Sarritan morroiak, orrazten zuen bitartean, mozorro-dantzarako txartelak eskaintzen zizkion.\nGero joan egiten zen! Berriro kaleak gora egiten zuen; Croix rouge-ra heltzen zen; goizean aulki baten pean ezkutatuak zituen eskalaproinak jasotzen zituen, eta bere lekuan jartzen zen, bidaiari ernegatuen artean. Batzuk aldaparen oinean jaisten ziren. Bera bakarrik geratzen zen kotxean.\nBihurgune bakoitzean, gero eta gehiago ikusten ziren hiriko argi guztiak, etxe nahasien gainean laino argitsu zabal bat egiten zutela. Emma belauniko jartzen zen kuxinen gainean, eta liluramendu horretan galtzen zuen begirada. Zotinka aritzen zen, Leoni deitzen zion, eta mintzo samurrak igortzen zizkion, eta haizetan galtzen ziren musuak.\nBazen aldapan arlote gizaixo bat bere makilarekin, dilijentzien artean alderrai. Piltzar nahaspila batek estaltzen zizkion sorbaldak, eta kastore-larru arraildu batek, kupeltxo modura biribildurik, ezkutatzen zion aurpegia; hain, eranzten zuenean, betazalen lekuan, bi betzulo zabal azaltzen zituen zeharo odoletan. Zintzilikario gorritan listen zen haragia; eta zornabildu berdetan mamitzen ziren likido batzuk zerizkion sudurreraino, eta han sudurzulo beltzek zurrupatzen zituzten dardarizo eta guzti. Hitz egin behar zizunean, burua etzaten zuen barre tentel batekin; — orduan bere betsein urdinkak, etengabeko mugimendu batean jiraka, lokietarantz zihoazen danba jotzera zauri biziaren ertzean.\nKantu txiki bat abesten zuen kotxeei segika:\nEta gainerako guztian txoriak zeuden, eguzkia era hostaia.\nBatzuetan, bat-batean azaltzen zen Emmaren atzean, burua biluzi. Emma garrasika apartatzen zen. Hivert hurbiltzen zitzaion adarra jotzera. Saint-Romainetako ferian barraka bat hartzera zirikatzen zuen, edota, barreka, bere neskalaguntxoa zer moduz zihoan galdetzen zion.\nSarritan, abiatuta gero, bere kapelua, mugimendu zakar batez, dilijentzian sartzen zen leihatilarik, eta bitartean bera, beste besoaz, ointokian atxikitzen zen, gurpilen lohizirta artean. Bere ahotsa, motela hasieran eta marrangatsua, zorrotza bilakatzen zen. Gauean barrena errestatzen zen, herstura zehazgabe baten heiagora lainotsua bailitzan; eta, txilin-soinuen artetik, zuhaitzen murmurio artetik eta kaxa hutsaren burrunba artetik barrena, ahots hark bazuen Emma urduritzen zuen urruneko zerbait. Hura arimaren zolaraino jaisten zitzaion leize batean zurrunbiloa gisa, eta mugagabeko malenkonia bateko espazioen artera eramaten zuen. Baina Hivertek, alderakargaz ohartzen baitzen, itsu-itsuan luzatzen zituen bere zaharoaz zarrada handiak. Zihoztak zaurietan zafratzen zuen, eta lohietara erortzen zen marru bat jaurtikiz.\nGero Hirondelle-ko bidaiariak loak hartzen zituen azkenerako, batzuk ahoa zabalik, besteak kokotsa apaldurik, albokoaren sorbaldan sostengu hartuz, edota besoa uheletik pasaturik, kotxearen zabuekin batera erregularki kulunkatuz; eta kanpoaldean gurtarasen gilborrean dilindatzen zen kriseiluaren distirak, txokolate koloreko kalikozko errezeletan barrena sartuz, errainu odolkarak pausatzen zituen jende ekuru guzti haien gainean. Emmak, tristuraz hordi, daldara egiten zuen bere jantzien pean eta gero eta hotzago sentitzen zituen oinak, ariman heriotza zuela.\nCharles, etxean, zain egoten zitzaion; Hirondelle beti ere berandu zetorren ostegunetan. Noizbaitekoan ere heltzen zen Madame! Ozta-ozta besarkatzen zuen haurra. Afaria ez zegoen prest, bost axola! Desenkusatzen zuen sukaldarisa. Orain dena zilegi zitzaion, zirudienez, neska hari.\nSarritan bere senarrak, haren beluritasunaz oharturik, gaixo ez ote zegoen galdetzen zion.\n— Ez, esaten zuen Emmak.\n— Baina, argudiatzen zion, baina zeharo xelebre zaude gaur.\n— Ez, ez da ezer! Ez da ezer!\nZenbait egun ere bazen non, etxeratu orduko, bere gelara igotzen baitzen; eta Justin, han aurkitzen baitzen, isil-isilean ibiltzen zen, neskame iaio bat baino aztiago haren zerbitzuan. Ipintzen zituen poxpoloak, kandela, liburu bat, prestatzen zuen kamixa, ohea irekitzen zuen.\n— Ea ba, esaten zion Emmak, ongi da, joan zaitez!\nZeren han geratzen baitzen zutik, eskuak zintzilik eta begiak zabalik, bat-bateko ametsaide baten hari elemenia artean trabaturik bezala.\nBiharamuneko eguna ikaragarria izaten zen, eta ondorengoak are jasangaitzagoak izaten ziren Emmak zeukan ezinegonagatik bere zorionari berriro atxikitzearren, — irrika latza, irudi ezagunez sutua, eta, zazpigarren egunean, zeharo aiseki lehertzen zena Leonen laztanetan. Gizonaren suhardurak lilura eta eskerron hedakuntzapean ezkutatzen ziren. Emmak zuhurki eta bere baitan murgildurik dastatzen zuen amodio hau, bere samurtasunaren artezi guztiez zaintzen zuen, eta noizbait galduko ez ote zen beldurrak ikara pixka bat eragiten zion.\nSarritan esaten zion Leoni, ahots malenkoniatsuaren eztitasunez:\n— Ah! utzi egingo nauzu, bai!..., ezkondu egingo zara!... besteak bezalaxe izango zara.\nHark galdetzen zuen:\n— Zeintzuk besteak?\n— Ba gizonak, aizu, erantzuten zuen.\nEta gero eransten zuen, ahuldurazko keinu batez gizona hastanduz:\n— Zitalak zarete, denok!\nMunduko desengainuei buruz filosofikoki solasean ari ziren egun batez, esan ere esan zion (haren jelosgoa entseiatzearren edo agian lasaitubehar bortitzegi bati amore emanez) garai batean, bera baino lehen, beste norbait maite izan zuela, «ez zu bezala!» esan zion berehala, bere alabaren buruaren gain baieztatuz ez zela ezer gertatu.\nGizon gazteak sinetsi egin zion, eta alabaina galdeka aritu zitzaion, hark zer egiten zuen jakitearren.\n— Itsasuntzi bateko kapitaina zen, lagun.\nHau ez al zen ikerketa orori aurre hartzea, eta aldi berean bere burua oso goian ipintzea, berezkoz oldarkorra eta ohoretara ohitua izan behar zuen gizon batengan eragin omen izandako liluramendu hura medio?\nUrgazleak orduan sentitu zuen bere graduaren deusezkeria; txarratelak, gurutzeak, tituluak bekaiztu zituen. Damak hori guztia atsegin zuen nonbait; haren xahutzaile ohituretan hala sumatzen zuen.\nAlabaina, Emmak isildu egiten zituen bere nabarmenkerietarik asko, hala esate baterako bera Rouera eramateko tilbury urdin bat edukitzeko gogoa, zaldi ingeles batek tiraturik eta bota ifrentzudunez jantzitako «groom» batek gidaturik. Justin izan zen apeta hori iradoki ziona, bere etxean mirabe gisa bat zezan erregutuz; eta, gabezia honek elkartze aldi bakoitzeko heleraren plazera murrizten ez bazuen ere, itzuleraren mindura handiagotzen zuen eskierki.\nSarritan, elkarren artean Parisez mintzo zirenean, Emmak azkenean xuxurlatzen zuen:\n— Ah! han bai ongi izango ginatekeela bizitzen!\n— Ez al gara ba zoriontsu? esaten zuen eztiro gizon gazteak, hari adatsetan eskua pasatuz.\n— Bai, egia da, esaten zuen damak, ni zoraturik nago: besarka nazazu!\nSekula baino xarmangarriagoa zen bere senarrarekiko, pistatxe kremak egiten zizkion eta afalondoan valsak jotzen zituen. Gizon guztietarik dohatsuentzat kausitzen zuen beraz Charlesek bere burua, eta Emma kezkarik gabe bizi zen, eta baina hara non arrats batez tupustean:\n— Mademoiselle Lempereur da noski, lezioak ematen dizkizuna, ez?\n— Ba begira! Arestian ikusi dut, zioen Charlesek, madame Liegearden etxean. Zutaz hitz egin diot: ez zaitu ezagutzen.\nTximistaren antzo izan zen hura. Halere aire natural batez erantzun zuen horratio:\n— Ah! dudarik gabe ahaztu egingo zitzaion nire izena!\n— Baina Rouenen agian, esan zuen medikuak, piano irakasle diren mademoiselle Lempereur bat baino gehiago izango dira.\n— Hementxe ditut ordea bere errezibuak, tori! begira.\nEta izkribumahaira joan zen, kajoi guztiak miatu zituen, paperak nahastu zituen eta azkenerako hainbesteraino galdu zuen burua non Charlesek biziki gomendatu baitzion, ordainagiri mixerigarri haiengatik halako nekerik har ez zezan.\n— Oh! aurkituko ditut, zioen Emmak.\nEskierki, hurrengo ostiralean, Charlesek, bere jantziak gordetzen ziren gela ilunean bere bota bat jaztean, paper orri bat sumatu zuen larruaren eta bere galtzerdiaren artean, hartu zuen eta irakurri zuen:\n«Hartu dut, hiru hilabetetako lezioengatik, gehi zenbait hornidura, guztira hirurogeita bost libera. FELICIE LEMPEREUR, musika irakasleak».\n— Nola demonio dago hau nire botetan?\n— Seguraski, erantzun zuen Emmak, apalaren ertzean dagoen faktura-kaxa zaharretik eroriko zen.\nUne hartatik aurrera, bere bizitza gezur-gardainu bat besterik ez zen izan, non biltzen baitzuen bere maitasuna oihalen artean bezala, ezkutatzeko.\nBehar bat zen, grina bat, plazer bat, hainbesterainokoa non, berak esaten bazuen, halako kaletan, atzo, eskuineko aldetik iragan zela, pentsatzekoa baitzen ezkerreko aldetik hartu zuela.\nGoiz batez, ohi bezala arropa nahiko armez jantzirik abiatu berria zela, elurra hasi zuen berehalakoan; eta Charlesek, eguraldiari begira leihoan zegoenez, Bournisien jauna ikusi zuen sieur Tuvacheren gurtarin barruan Rouenera bidean. Jaitsi eta elizgizonari eraman zion txal lodi bat, Croix Rouge-ra heldu bezain pronto Madameri entrega ziezaion. Ostatura heldu orduko, Yonvilleko medikuaren emaztea non zegoen galdetu zuen Bournisienek. Ostalersak erantzun zuen, hura oso gutxitan etortzen zela ostatura. Hartan, arratsean, Hirondelle-n Madame Bovary hautemanik, bere enbarazua kontatu zion apaizak, bestalde garrantzi handirik eman gabe, zirudienez; zeren eta tenore hartan katedralean harritzekoak egiten ari zen sermoilari baten goratzarreari ekin baitzion, eta dama guztiak han zihoazela hari entzutera.\nHalere, hark inolako esplikaziorik eskatu ez bazuen ere, beste zenbaitek, hurrengo batean, zuhurtzia gutxiago erakuts zezakeen. Beraz egoki iruditu zitzaion aldioro Croix Rouge-n jaistea, eta horrela bere herriko jendeak eskilaretan ikusten zutenean inolako susmo txarrik ez zuten.\nEgun batez, ordea, M. Lheureuxekin topo egin zuen Boulogne hoteletik irtetean Leonen besotik; eta Emma beldur izan zen, mihiluze suertatuko ote zen pentsatuz. Hura ez zen hain tentela.\nBaina, handik hiru egunetara, gelara etorri zitzaion, atea itxi zuen eta esan zion:\n— Dirua beharko nuke.\nEmmak aitortu zuen, ezin ziola eman. Lheureux auhendamendutan hedatu zen, eta berak izan zituen mesede guztiak gogoratu zituen.\nIzan ere, Charlesek suskribaturiko bi ordaindukoetatik, Emmak artean bat baino ez zuen ordaindua. Bigarrenari zegokionez, merkatariak, hark hala erreguturik, amore eman zion haren ordez beste bi egiteari, eta hauek gainera epe oso luzerako berritu ziren. Gero poltsikotik atera zuen ordaindu gabeko hornizioren zerrenda bat, alegia: errezelak, tapiza, besaulkientzako mihisea, zenbait soineko eta apainduri-artikulu asko, hauen balioa guztira bi mila libera inguru izaki.\nEmmak burua makurtu zuen; hark jarraitu zuen:\n— Baina, dirurik ez badaukazu, zuk baduzu ondasunik.\nEta Barnevillen, Aumaletik hurbil, kokaturiko borda kaxkar bat aipatu zion, zeinak ez baitzuen etekin handirik ematen. Monsieur Bovary aitak saldutako etxalde txiki batena zen garai batean, zeren Lheureuxek dena baitzekien, baita zenbat hektarea zituen eta auzokoen izenak ere.\n— Nik, zure lekuan, saldu egingo nuke, eta artean ere diru sobera geratuko litzateke.\nEmmak erosle faltaren koxka argudiatu zuen; merkatariak baten bat aurkitzeko esperantza eman zuen; baina berak saldu ahal izateko nola moldatu galdetu zuen Emmak.\n— Baina ez al daukazu ahalordea?\nHitz hau haize bolada fresko bat bezala heldu zitzaion.\n— Utzidazu kontua, esan zion Emmak.\n— Oh! ez du merezi! esan zuen Lheureuxek.\nHurrengo astean itzuli zen, eta harro azaldu zen, azkenerako lortu zuelako, hara-honaka gogorren ondoren, halako Langlois zeritzan bat kausitzea, zeinak, aspaldidanik, jabego hura begiz jota baitzeukan bere prezioa adierazi gabe.\n— Bost axola prezioa! oihukatu zuen Emmak.\nAitzitik, itxoin beharra zegoen, mutil hura tentuz hartu beharra. Gorabeherak merezi zuen bidaia bat, eta, Emmak bidaia hori ezin egin zuenez, bera bertara joateko prest azaldu zen, Langloisekin aurrez aurre tratatzera. Itzultzean adierazi zuen, erostunak lau mila libera proposatzen zuela.\nBerri honekin Emmak lasaitu ederra hartu zuen.\n— Egia esan, erantsi zuen Lheureuxek, ongi pagatua dago. Kopuruaren erdia orduantxe bertan jaso zuen, eta, bere kontuak kitatzerakoan, merkatariak esan zion:\n— Pena ematen dit, bene-benetan, zu kolpe batean horrenbesterainoko kopuru garrantzitsuari jaregiten ikusteak.\nOrduan Emmak bankuko bileteei begiratu zien; eta, bi mila libera haiek suposatzen zituzten rendez-vous elemeniaz pentsatuz:\n— Nola ordea! Nola! zezelkatu zuen.\n— Oh! berriro merkatariak xano-xano barre eginez, fakturetan nahi den guztia ipintzen da. Nik ez ote ditut ba ezkonduen arteko gorabeherak ezagutzen?\nEta zuzen-zuzen so egiten zion, aldi berean bere eskuan bi paper luze hatzazalen artean irristarazten zituela. Hartan, bere kartera ireki eta mahai gainean zabaldu zituen lau ordainduko, bakoitza mila liberatakoa.\n— Sina iezadazu hau, eta gorde guztia.\nEmmak protestatu egin zuen, eskandalizaturik.\n— Baina, soberakoa ematen badizut, erantzun zuen lotsagabeki M. Lheureuxek, ez al da zeuri mesede egitea?\nEta, luma bat hartuz, kontuaren oinean idatzi zuen: «Hartu dut lau mila libera madame Bovaryrengandik».\n— Nolaz kezkatzen zara, zeren sei hilabete barru kobratuko baituzu zure bordaren atzeratua, eta azken ordaindukoaren epea kobrantzaren ondorenerako jartzen baitizut?\nEmma nahastu egiten zen apur bat bere kalkuluetan, eta bere belarrietan txintxin-hotsa entzuten zuen, urrezko txanponak zakuak leherturik bere inguruan zoru gainean hotsa ateratzen ari bailiran. Azkenik Lheureuxek azaldu zuen, bere lagun bat bazuela, Vinçart, Rouenen bankari, eta hark deskontatuko zituela lau ordainduko haiek, eta gero berak eskuratuko ziola Madameri benetako zorraren soberakoa.\nBaina, bi mila liberaren ordez, mila eta zortzirehun besterik ez zuen ekarri, zeren Vinçart lagunak (bidezkoa den bezala) berrehun hartu baitzuen, komisio eta deskontu gastuena.\nGero errezibu bat eskatu zuen ezarian.\n— Badakizu..., merkataritzan..., batzuetan... Eta data ipini, mesedez, data.\nFantasia gauzagarriren ikuspegi bat hedatu zen orduan Emmaren aurrean. Nahiko zuhurtzia eduki zuen mila eskutu aparte gordetzeko, eta horrekin pagatu ziren, epea burutzean, lehen hiru ordaindukoak; baina laugarrena, hala beharrez, ostegun batez erori zen etxean, eta Charles, artegatsu, bere emaztea noiz itzuliko zain egon zen pazientki esplikazioren esperoan.\nOrdainduko haren berri eman ez bazion, etxeko arazoak ez gaineratzeagatik zen; senarraren belaunetan eseri zen, ferekatu zuen, balakuz jardun zen, kredituz hartutako behar-beharrezko gauza guztien zerrenda luzea egin zion.\n— Dena den, konforme izango zara, hau guztia ikusi ondoren, garestiegi ere ez dela.\nCharlesek, beste burubiderik ezean, berehala jo zuen betiko Lheureuxengana, eta honek zin egin zuen gauzak baretuko zituela, baldin eta Monsieurek bi ordainduko sinatzen bazizkion, hauetariko bat zazpirehun liberatakoa, hiru hilabete hartu ordaintzeko. Hortetarako gauza izateko, gutun patetiko bat idatzi zion bere amari. Erantzuna igorri ordez, ama bera etorri zen; eta Emmak jakin nahi izan zuenean zerbait atera ote zion:\n— Bai, erantzun zuen Charlesek. Baina fakturaren berri galdatzen du.\nBiharamunean, egunsentian, Emma Lheureuxen etxera joan zen, mila libera gaindituko ez zituen beste kontu-paper bat egin ziezaion eskatzera; zeren, lau milakoa erakustekotan, bi heren ordainduak zituela esan behar izango baitzukeen, eta beraz etxearen salmenta aitortu, merkatariak egokiro eramandako negoziaketa, eta eskierki beranduago arte jakin ez zena.\nArtikulu bakoitzaren prezioa oso merkea izanik ere, madame Bovary amak alabaina gehiegizkoa kausitu zuen gastua.\n— Behar-beharrezkoa al zen tapiza? Zergatik aldatu behar zen besaulkien oihala? Nire garaian, besaulki bakarra izaten zen etxean, pertsona adinetuentzako, —hala zen behintzat nire amaren etxean, eta, horra nik esan, emakume zintzoa zen hura—. Mundu guztia ezin da aberats izan! Ez dago inolako fortunarik zarrastelkeriari eutsiko dionik! Ni lotsagorritu egingo nintzateke zuen gurikeria horretan bizitzeaz! eta ni halere zaharra naiz gero, mainak behar ditut... Eta hara! Hara kuxidadea! itxura hutsa! Nola! Bonbazinetarako zeta bi liberatan!... hamar sosetan mihisea aurki daitekeenean, baita zortzitan ere, horretarako zeharo aproposa!\nEmmak, kanape gainean erraskail, ahalik eta lasaien ihardesten zion:\n— Aski da, aizu! aski da!\nBesteak sermoia botatzen segitzen zuen, mixerikordian bukatuko zutela iragarriz. Bestalde, Bovaryren errua zen. Gaitzerdi halere, ahalorde hura deuseztatzea agindua zuen behintzat eta...\n— Ah! zin egin dit, erantsi zuen emakume gajoak.\nEmmak leihoa ireki zuen, Charlesi dei egin zion, eta mutil gizajoa beharturik gertatu zen bere amak iraizitako hitza aitortzera.\nEmma desagertu zen, eta gero berriro fite sartu zen paperezko orri lodi bat maiestuoski hari luzatuz.\n— Mila esker, esan zuen atsoak.\nEta notari-ahalmena surtata ihaurtiki zuen.\nEmma barrez hasi zen algara karrankari, zalapartatsu eta etengabeko batez: nerbioetako atake bat zuen.\n— Ah! ene Jainkoa! Charlesek oihuka. Bai, zu ere bai, oker ari zara! etorri eta istiluak sortzen dizkiozu!...\nBere amak, sorbaldei eraginez, hori guztia imintzio hutsa zela esaten zuen.\nBaina Charlesek, lehenengo aldiz oldartuz, bere emaztearen defentsa hartu zuen, hainik non madame Bovary amak joan egin nahi izan baitzuen. Biharamunean bertan abiatu zen, eta, atarian, Charles geldiarazten saiatzen zenez, amak jarduki zuen:\n— Ez, ez! Ni hain maiteago duzu bera, eta arrazoi duzu, bidezkoa da. Gainontzean, hor konpon! ikusiko duzu!... Ongi izan!... zeren ni ez bainago etortzeko prest, zuk diozun bezala, horri istiluak sortzera.\nCharles ez zen halere ahalkez urriago geratu Emmarekiko, honek ez baitzuen inolaz ere ezkutatzen harenganako zeukan herra konfidantzarik ez izanagatik; erregu franko egin behar izan zion, Emmak berriro bere notari ahalordea hartzeko amore eman zezan, eta berak lagundu ere zion M. Guillauminen etxera beste bat lehengoaren berdina egitera.\n— Ulertzen dut bai, zioen notarioak, zientzia-gizon bat ezin daiteke bizitzako xehetasun praktikoetan zabartu.\nEta Charles lasaiturik sentitu zen gogoeta lausengari han medio, ardura nagusiago baten itxura loxinkaria ematen baitzion bere ahuleziari.\nZer nolako gaindidura, hurrengo ostegunean, hotelean, beren gelan, Leonekin! Barre, negar, kanta, dantza egin zuen, sorbete batzuk igotzeko agindu zuen, zigarroak erre nahi izan zituen, Leoni nabarmena iruditu zitzaion, baina adoragarria, egundokoa.\nLeonek ez zekien haren izate osoko zein erreakziok gehienik bultzatzen zuen Emma bizitzako gozamenetan oldartzera. Haserreti, lamiti, boluptuos bihurtzen zen; eta Leonekin pasiatzen zuen kaleetan barrena, burua zut, bere burua konprometatzeko —hala zioen berak— beldur gabe. Batzuetan halere, Emmak zirgir egiten zuen Rodolphekin topo egitearen bat-bateko burutapenarekin; zeren, nahiz eta betirako banandurik izan, harenganako atxikimendutik erabat libratu gabe zegoela iruditzen baitzitzaion.\nArrats batean, ez zen Yonvillera itzuli. Charles zoratzear zebilen, eta Berthe alabatxoa, bere amatxorik gabe ez baitzuen oheratu nahi, intzirika ari zen bularra lehertzeko zorian. Justine errepidean barrena abiatua zen, bada-ezpada ere. M. Homais bere botikatik irten egin zen.\nAzkenik, hamaiketan, egonean egonezinik, Charlesek bere zalgurdia prestatu zuen, salto batean igo, aberea zigoztatu eta goizeko ordubiak aldera iritsi zen Croix Rouge-ra. Inor ez. Urgazleak agian ikusia izango zuela pentsatu zuen; baina non bizi zen ordea? Charles, zorionez, haren ugazabaren helbideaz oroitu zen. Hara jo zuen korrika.\nEguna argitzen hasia zen. Letrero batzuk hauteman zituen ate baten gainean; atea jo zuen. Norbaitek, ireki gabe, deiadarkatu zion eskaturiko argibidea, irain itzelak erantsiz gauez jendeari gogait eragiten dabiltzanen kontra.\nUrgazlea bizi zen etxeak ez zeukan txilinik, ez mailukorik, ez atezainik. Charlesek ukabilkada handiak jo zituen leihatilen kontra. Polizia-agente bat suertatu zen pasatzen; orduan Charles beldurtu eta joan egin zen.\n— Zoraturik nago, zioen berekiko; M. Lormeauxen etxean geraraziko zuten nonbait afaltzen.\nLormeaux familia jada ez zen Rouenen bizi.\n— Madame Dubreuil zaintzen geratuko zen. Eh! Madame Dubreuil duela hamar hilabete hil zen!... Non ote da ba?\nIdeia bat etorri zitzaion. Kafetegi batean «Annuaire» eskatu zuen, eta fite bilatu zuen Renelle-des-Maroquiniers kaleko 74.an bizi zen mademoiselle Lempereur-en izena.\nBera kale honetan sartzearekin batera azaldu zen Emma ere beste muturrean; Charles, emaztea besarkaru ezezik, habailatu egin zen haren gainera, oihuka:\n— Nork gerarazi zaitu, atzo?\n— Ondoezik egon naiz.\n— Zerekin?... Non?... Nolaz?...\nBekoki gainetik eskua pasatu zuen, eta erantzun zuen:\n— Mademoiselle Lempereuren etxean.\n— Ziur nintzen! Hara nindoan.\n— Oh! ez du merezi, esan zuen Emmak. Duela gutxi irten da; baina, aurrerantzean, egon zaitez lasai. Ni ez naiz libre, ulertzen duzu, luzamendurik txikienak horrela aztoratzen zaituela jakinda.\nBere buruari ematen zion baimen molde bat bezala zen, bere ihesaldietan fitsik ere ez kezkatzeko. Eta baliatu ere egin zen horretaz aiseki, oparo. Leon ikusteko gogoak hartzen zuenean, joan egiten zen edozein aitzakia medio, eta, egun horretan espero izaten ez zuenez, Emma bere estudiora joaten zitzaion bila.\nZorion handia izan zen, lehen aldietan; baina luze hain lehen ez zuen jadanik egia ezkutatu, alegia: bere ugazaba biziki kexu zela nahaste haiengatik.\n— Ah bah! zatoz hona! esaten zion Emmak.\nEta Leonek itzuri egiten zion.\nErabat beltzez jantzi zedin eta kokotsean bizar puntta bat luzatzen utzi zezan nahi izan zuen Emmak, Luis XIII.ren erretratuen antza izatearren. Leonen bizilekua ezagutu nahi izan zuen, kaxkarra kausitu zuen; gizona lotsagorritu egin zen, Emmak ez zion arretarik hartu, gero bereen antzeko errezelak erosteko aholkatu zion, eta, gastua argudiatzen zuenez:\n— Ah! ah! zure sosei eusten diezu! esan zuen Emmak barrez.\nLeonek aldioro kontatu behar izaten zion bere portaera guztia, azkeneko elkarraldiaz gero. Olerkiak eskatu zizkion, berarentzako olerkiak, amodiozko kantu bat bere ohorez; Leonek sekula ez zuen lortu bigarren bertsoaren errima aurkitzerik, eta azkenean soneto bat kopiatu zuen keepsake batean.\nEz zen gehienbat harrokeriaz izan baizik eta hura laketarazteko xedez bakarrik. Ez zituen argudiatzen haren ideiak; haren apeta guztiak onartzen zituen; Leon bera ari zen haren amorantea bilakatzen hura berea zen baino gehiago. Mintzo samurrak esaten zizkion Emmak, arima atzipetzen zioten musuekin batera. Non ikasia ote zuen usteleria hura, sakona eta disimulatua izatearen poderioz ia inmateriala?


Bidali SMSak roaming bidez Europan | Consumer\nBidali SMSak roaming bidez Europan\nEuropako Batzordeak erdira murriztu nahi du beste herrialde batetik bidalitako testu-mezu laburren kostua\nBai bat Europako beste herrialde bateko bidaiariak SMS bat bidaltzen badu, hau aterako zaio berea baino garestiagoa, are gehiago ordainduko duzu hamar aldiz gehiago. Tarifen arteko alde hori ez da ulertzen. Batzordea Europak erabaki du legeak ematea telefono mugikorrak, haien kostua murrizteko erabiltzaile bat ibiltaritza. Erabaki hori gertatu eta urtebetera erakunde honek dagoeneko parte-hartzaileak ahots-komunikazioen tarifak jaistean roaming-ean.\nEspainian bidalita, 17,4 zentimo balio du\ntelefonia mugikorreko konpainia nagusiak.\nBidali mezu bera Espainiako mugikor batetik\nbeste herrialde batean aurkitzea garestiaren bikoitza da, eta ez da jaisten 30 zentimotik. Mugikorra\nEuropar Batasuna, batez besteko kostua 29 zentimo da,\n(r)i kostatzen zaizkion 6 zentimoen arteko desberdintasun deigarriak\nerabiltzaile estoniarrak eta 80 zentimo belgikarrak.\nprezioen arteko desberdintasunak Viviane Reding,\nEuropako Batzordeko Informazioaren Gizartea,\nkontsumitzaileak “maula egiten” ari zirela,\ndatorren udazkeneko legeak egiteko erabakia jakinarazi zuen\nroaming-eko SMSaren prezioa murrizteari buruzkoa. Berdin\nherrialde berean bidalitako mezu laburrak gertatzen direla,\nroaming-eko SMSen benetako kostua oso txikia da, eta ez da ulertzen\nprezioen arteko aldea, Europar Batasuna\nberen estatuen arteko mugek dakartzaten eragozpenak kentzea\nHerrialde berean bidalitako mezu laburrak bezala, roaming-eko SMSen benetako kostua oso txikia da, eta ez da ulertzen prezioen arteko aldea.\nerabaki honetako laguntzaizan da\n(PDF), merkatuko Danimarkako erakunde erregulatzaileak egina.\noperadore baten kostu erreala erakusten duten telekomunikazioak\nTelefónica onartzen du atzerriko mugikor bat onartzeko\nSMS bat bidaltzea ez da zentimora ere iristen, 0,0081 baino txikiagoa da\nhori amaitzeko kostua gehitu beharko litzateke.\nmezua beste konpainia batera bidaltzen bada.\nDatu horretatik abiatuta, Danimarkako organismoak prezio bat proposatzen du\negungoa baino askoz txikiagoa: 4,16 zentimo\neuroko zenbatekoa roaming-eko mezu bakoitzeko,\nmerkatuak benetako lehia izango luke eta\nzerbitzuaren onura lortzeko konpainiak.\ntxosten honen helburua gehienezko prezioak ezartzea da\nlasaiagoak: 11-15 zentimo mezu bakoitzeko. Hau\nurkila proposatu du Europako erreguladore-talde honek\ntelekomunikazio-merkatuak eta aurrezpen handia ekarriko luke\nkontsumitzaileentzat egungoarekiko, batez ere\nkontuan hartu da 2.500 milioi mezu inguru bidaltzen direla\nUrtero 2.500 milioi SMS mezu bidaltzen direla kalkulatzen da roaming bidez\nbeste alde batetik, Reding ez da beldur prezio-jaitsiera horrek\ntelefonia mugikorreko operadoreak, eta datuetan oinarritzen da\nprezioa jaistea erabaki ondoren jaso dira\ndesplazamendu-egoerako deiak. “Konpainien diru-sarrerak\n2007an, %14 hazi ziren (…) Ez dezatela esan\n% 97ko irabazi-marjina,\nmezuak, normala da” esan zuen elkarrizketa batean.\nEspainiako telefonoen roaming-a\nEuropak leku batean argitaratzea erabaki du\nweb orrian, ahots- eta datu-roaming-aren prezio guztiak\nEuropar Batasun osoko telefonia-operadoreak,\nkontsumitzaileek prezio erreal hau hobeto ezagutzeko modua:\nzerbitzu bakoitza, eta fakturetan ezusteko ezustekorik ez izatea.\nTelekomunikazioen Merkatuko Batzordea, batez besteko kostua\n2007an, 55 zentimo izan ziren desplazamendu-egoerako mezuak.\nHorrek esan nahi du jaitsi egin dela\nSMS; izan ere, 2008ko uztailean mezu labur bat bidaltzeagatiko prezioa\n40 zentimo zen Vodafonen; 37 Orangen; eta 30 Yoigon.\nDuela gutxi, Telefónicak beste eskema bat aukeratu du, eta\ntarifa merkatzen duen roaming-erako pakete globala eskaintzen du\nbai ahots-deiak bai mezu laburrak. Egunero\nmugikorra desplazamenduan erabiltzeagatik 1,15eko kuota kobratzen da\neuro eta SMSak 17,4 zentimo kostatuko dira.\nInterneteko konexioa roaming-ean, are garestiagoa\nHonen arabera: iragarritakoa, Europako Batzordeak oraindik ez du legerik izango Interneteko konexioaren azken prezioa, zaudenean atzerrian, eta operadoreen arteko interkonexioaren prezioak. Erabilera hau oraindik ez dago oso hedatuta herrialdeek berek emanda, tarifa egokirik ez dutelako erabiltzaileek oro har dutena eta erabileraren edo abiaduraren mugak.\nEskaintza berezirik kontratatu gabe, Europako herrialdeetan deskargatutako megabytearen prezioa 4,98 eurokoa da, nahiz eta kasu batzuetan 16 eurokoa ere izan.\nKonektatu hona: Internet beste herrialde batetik are garestiagoa da Espainian. Eskaintza berezirik kontratatu gabe, prezioa Europako herrialdeetan deskargatutako megabyteko 4,98 da euro, nahiz eta kasu batzuetan 16 eurora iristen den. Hau da, bai pertsona bati bururatzen bazaio bere ordenagailua telefono-konpainiek eskaintzen duten modema eta lau minutuko kanta bat jaistea mp3n, kostatuko litzaioke 20 euro inguru.\nEspainian kontratatutako paketearen arabera. Adibidez, Vodafonek megabyte txikienaren prezioa (28 zentimo) 50 megabyteko eskaintza, 13,92 euro egunean: Movistarrek kobratu egiten du megabytea 1,16 euro 10 megabyteko planean, 11,6 euro. Orangen megabyte bat 5,80 euro kostatzen da, eta Yoigo, berriz, mugikorretik Internetera konektatzeko aukerarik okerrena atzerrian, azkenean 9,21 euro megabyteko.\neuro europar kostu precio-eu roaming


Donostia Zinemaldia :: Galeraren zama jasaezina\nHemen zaude: Lehen orrialdea > 56. Edizioa 2008 > Zinemaldiaren Egunkaria\t> Galeraren zama jasaezina\nZinemaldiaren Egunkaria » ZABALTEGI - ZUZENDARI BERRIAK\nGaleraren zama jasaezina\nGertatu zaienek esan ohi dute hurbileko norbait desagertzen denean ezjakintasuna baino hobea izaten dela askotan heriotzaren ziurtasuna, besterik ez bada ere hilobi batera bisita egin ahal izatea. Desagertzen direnak linbo moduko toki/eztoki batera doazela ematen du, eta beti geldituko dira zalantza ikaragarriak: bere borondatez desagertu zen edo norbaitek desagerrarazi ote zuen, ongi egonen den, desagerpenaren errua norena izan zen… Galdera hauek etengabe torturatzen omen dituzte desagertutako jendearen familiartekoak eta lagunak, eta batzuetan ez da erraza izaten zama hori eramatea.\nUnspoken filmean bost urte lehenago desagertu zen neska gazte baten gurasoek pairatzen duten sufrimendua kontatzen du Fien Troch zuzendariak. Dirudienez, bost urte horietan normal-tasunera itzuli da bikotea, baina bat-batean zenbait gauza bitxi gertatuko dira, esate baterako denbora horretan guztian ikusi ez duten alabaren lagun baten bisita, eta zalantza guztiak itzuliko dira. Aitaren portaera gero eta arraroagoa izanen da eta azkenean gaztearen desagerpenaren obsesioak bizimodu arrunta eramatea eta eguneroko arazoen kudeaketa galaraziko dizkio.\nZuzendariak oso modu zehatzean deskribatzen du bikotearen gainbehera eta nolabaiteko enpatia sortarazten du ikuslearengan. Beharbada ez da beharrezkoa pelikula bat ikustea maite den pertsona bat inolako azalpenik desagertzeak zeinen gogorra izan behar duen irudikatzeko, baina hemen oso argi geratzen da horrelako egoera batek sor dezakeen desoreka emozionala. Ikaragarria da emakumeak sexu eraso bat jasatera doanean erakusten duen erreakzio falta, alaba galdu ondoren gerta litekeen edozein gauza garrantzirik gabekoa balitz bezala, zigorren bat merezi duela pentsatuko balu bezala. Hilda dagoela jakinen balute sikiera gurasoek ere nolabaiteko atsedena hartu ahal izanen lukete; orain berriz ez dakite kale kantoi batean bere burua prostituitzen dabilen, psikopataren baten menpe dagoen edo, besterik gabe, maite ez zuen familia batengandik ihes egin duen.\nSeme-alabaren bat hiltzen edo desagertzen denean gurasoen arteko harremanak oso zailak bihurtzen direla esan ohi dute espezialistek, maiz dibortziora iritsiz. Fien Troch-en pelikulan zailtasun hori ere oso agerian geratzen da, nahiz eta bukaeran Edward Hopper-en margo bat izan litekeen irudi eder bat erakutsi.


Getxo - Kultur Etxea - Antzerki Jardunaldiak - Informazioa - 39. Arte Eszenikoen Jardunaldiak 2021\n39. Arte Eszenikoen Jardunaldiak 2021\nArte Eszenikoen jardunaldiak eszena-modalitate anitzei zabalik dagoen egitaraua proposatuko digute, esaterako dantza, zirkua eta diziplina askotariko generoak. Urriaren 8tik 24ra, egitarau anitza gerturako dizkigute. Guztira, 11 ikuskizun izango dira eta horretan adin guztietako zaleek non aukeratu izango dute.\nUrriak 8 (ostirala)\nHOUDINI, Sun magoa\nDisney Channel kanalak eskaintzen duen Houdini kluba telesaioaren magoak bere ikuskizun berria aurkeztuko digu. Horretan, igarkizunak, agerpenak eta desagerpenak ez dira faltako eta nola ez, ur tanketik ihes egiten duen saio zoragarria. Mago Sunek ezinezkoarekin amets egin eta ilusioa berriz izan dezagun lortuko du. Galduko al duzu?\nUrriak 9 (larunbata)\nMaitasunaren itxiera lanean bikote baten elkarrizketa latza ikusiko dugu lan honetan. Protagonisten bakarrizketa-trukeak hiltzen ari den maitasunaren bortizkeria adierazten du. Beldurra eta askapena nahastuko dira bikotearen elkarrizketa lazgarrian, gizon baten eta emakume baten arteko borroka suntsitzaile eta gupidagabean.\nUrriak 10 (igandea)\nZeintzuk dira normalean publikoak ikusi ezin dituen gauzak? Nola funtzionatzen du dantzari baten irudimenak inprobisazio batean? Musika eta mugimendua uztartzen dituen lan honetan, Iratxe Ansak eta Igor Bacovichek galdera hauei eta beste askori erantzun nahi diete.\nUrriak 12 (asteartea)\nAriadna, Haizea, Mar eta Amancio eserleku batean jesarri nahi dira, bakoitza bere bizitzaren bilaketan abiatzeko. Baina horretarako eserleku berdea behar dute, argazki erakusketa baten barruan dagoen eserlekua, dirudien bezain eskuragarria ez dena. Lan honek bizitzan aurrera jarraitu ahal izateko etapa bakoitzean hausnartzeko beharra islatzen du.\nUrriak 14 (osteguna)\nBi ezezagun, leku eta une berean, beren begiradak elkar gurutzatzen dituzte eta topo egiten dute. Zer gertatuko litzateke komunikazio-ekintza hori gertatzen uztea erabakitzen badugu? Dantza garaikidea eta flamenkoa fusionatzeko lan hau hizkuntza komuna bilatzea ez dela helburua dioen ideiaren gailurra da.\nUrriak 15 (ostirala)\nFlora senarrak utzi berri duen adin ertaineko emakumea da. Lur jota eta nora joan jakin gabe, bere buruaz beste egiteko pentsatzen hasi da. Bere lagunetako batek etxean hartuko du krisia igaro arte. Istorioa «La Extraña Pareja» jatorrizko antzezlanaren berdina da, baina, oraingoan, emakumeak izango dira protagonista nagusiak.\nLan hau All Inclusive Ondarearen Europako Jardunaldien barruan dago, eta dibertsitatea duten pertsonak artearen eremuan integratzera bideratuta dago. Hausnarketatik eta erronka propioen bilaketatik abiatuta sortuta, adierazpen-lengoaien eta gorputz-lengoaien bidez, dantzariek harreman pertsonalak aztertzen dituzte hainbat testuingurutan, horiek baitira ikuskizuneko piezen lotura.\nUrriak 17 (igandea)\nGlu Glu-k Perez Sagutxoaren benetako istorioa taularatzen du, urteetan zehar muga, belaunaldi, amets eta burko guztiak gainditu dituen kondaira. Ipuin klasikoko formatuan, umore, dantza eta abestien bitartez, ahulenak zaintzea –adinekoak zein umeak- ardatza duen alegiazko istorio hau kontatuko digute.\nUrriak 22 (ostirala)\nHitzordu bat, lau lagun eta ardo ugari izango dira eguneroko gezurrei buruzko komedia garaikide honen eragileak, egunerokotasuna errazten duten gezurrak, ondoriorik gabekoak, ala bai? Eremu lohitsu horretan bizi dira Mateo, Marcos eta Juana, hiru heldu arrakastatsu. Edaten dutenean, jakin, sentitu eta jasaten dutenaz hitz egiten dute, osatu gabeko bizitzaren frustrazioez, hain zuzen ere.\nUrriak 23 (larunbata)\nAurora Mora bere instalazio artistikoari azken ukituak ematen ari da, bere bizitza betirako aldatuko duen deia jasotzen duenean. Posible al da gurea ez den lur batean sustraitzea? Posible al da, familia eta aberriaren zama gainean dugula, hegaldi propioari ekitea? Eta, gau batean, gure bizitzaren norabidea erabaki beharko bagenu? Esaera zaharrak dioen bezala: «Atzerrian lurra garratz, hoña ibini egik baratz».\nUrriak 24 (igandea)\nKeinu eta clown antzezlan honek, lo gaudela, gure subkontzienteak atea erdi irekita uzten duen uneetara garamatza; ametsen, ahaztutako oroitzapenen eta nahigabeko fantasien unibertsoari bide ematen dion momentura. Istorioaren protagonistak, bere fantasien biktima, beldur unibertsalez barre eragingo digu bere bizipen komikoekin.


I. Tipi-Tapa Usurbilen • ZUZEU\nDatorren abenduaren 2an, igandean (14:30ak arte), pintxo berezien lehenengo Tipi- Tapa jarriko da abian Usurbilen. Aitzaga, Artzabal, Bordatxo, Txapeldun eta Txiriboga tabernetan, bakailao pintxo bereziak eskainiko dira (bakailaoa ajoarriero erara, pil-pilean, frijitua piper berdeekin, bakailao-bolak edo albondigak, bakailao eta zapo-masailak klub ranero erara…), eta mokaduen prezioa ere berezia izango da: pintxoa + edaria -urteko ardoa (zuria, gorria edo beltza), txakolina edo sagardoa-, 2 euroren truke. Pintxoa bakarrik nahi duenak, 1,50 eurotan dastatu ahal izango du mokadutxoa. Zazpi Tipi-Tapa egingo dira orotara: 2012ko abenduan hasi eta 2013ko ekainera arte, hileko lehen igandearekin bat eginez beti.\nBost tabernaz osatutako ibilbide gastronomiko honetan parte hartzera animatzen denak, “eginbehar” bat baino ez du izango: norberak bere ‘Tipi-Tapa txartela‘ eskuratu (taberna guztietan egongo da eskuragarri) eta, pintxoa probatu ostean, taberna horren zigilua biltzea. Aipatutako bost taberna horietan aurkituko dituzue Tipi-Tapa txartelak uzteko kutxatxoak ere.\nTipi-Tapa ibilbidea osatzen duten lagunen artean (gogoan izan 5 zigiluak behar direla horretarako), 300 euroko erosketa-balea zozkatuko da, Usurbilgo Hurbilago Merkatari eta Ostalarien Elkarteko dendetan eta jatetxeetan gastatu ahal izateko. Abenduaren 2ko zozketa, Txapeldun tabernan (Muna Lurra Kalea, 2) egingo da, 14:30etan. Ibilbide osoa abenduaren 2an egiten ez baduzue, izango duzue, hala ere, txartela osatzen joan eta beste zozketaren batean esku hartzeko aukera, lau zozketa egingo baitira guztira. Hurrengo zozketa-egunak: 2013-02-03, 2013-04-07 eta 2013-06-02. Tokia: Zozketa-egunean bertan jakinaraziko da.\nAbenduaren 2ko lehen Tipi-Tapa honetan, mokaduen osagai nagusia bakailaoa izango da, baina, esan bezala, ekimenari jarraipena emateko asmoa adierazi dute antolatzaileek (abenduan hasi eta datorren urteko ekainera bitarte egingo dira Tipi-Tapak), eta hortaz, garaian garaiko produktu ezberdinekin prestatutako mokadu goxoak ahoratzeko aukera izango da datozen hilabeteotan. Olagarroa, hegaluzea, antxoa, txerria, ilarrak, orburuak, onddoak… zer izango ote da hurrena?\nEskuratu zure Tipi-Tapa txartela, eta hasi zigiluak biltzen!\nAntolatzailea: Hurbilago Usurbilgo Merkatari eta Ostalarien Elkartea / Babeslea: Usurbilgo Udala\nbakailaoa, edaria, gastronomia, Hurbilago, ibilbidea, pintxoa, SARIA, Tipi-Tapa, usurbil, zozketa